Wopśimjeśe

# Efekt

Pódawa nastajenja a pólěpšenja za aktualny efekt w dialogu Efektowe nastajenja.

## Nastajenja

Za někotare efekty daju se nastajenja na rejtariku Efekt póstajiś.

### Směr

Pódawa směr za efekt.

#### Póspěšony start

Zmóžniśo toś to nastajenje, aby zachojeńkoju efekta póněcom pśiběrajucu malsnosć pśipokazał.

#### Spomałšony kóńc

Zmóžniśo toś to nastajenje, aby kóńcoju efekta póněcom pśiběrajucu malsnosć pśipokazał.

## Pólěpšenja

Pódawa pólěpšenja za aktualny efekt.

### Zuk

Wubjeŕśo zuk z galerije abo wubjeŕśo jaden z specialnych zapiskow.

- Žeden zuk – w běgu animacije efekta se zuk njewótgrawa.

- Pjerwjejšny zuk zastajiś – zuk pjerwjejšnego efekta se zastajijo, gaž se aktualny efekt wuwjeźo.

- Drugi zuk – pokazujo datajowy dialog, aby zukowu dataju wubrał.

### Tłocašk Zuk

Wótgrawa wubranu zukowu dataju.

### Pó animaciji

Wubjeŕśo barwu, kótaraž se ma pokazaś, gaž se animacija kóńcy abo wubjeŕśo drugi naslědny efekt z lisćiny.:

- Z barwu wósłabiś – pó animaciji wosłabjajuca barwa formu połni.

- Njewósłabiś – naslědny efekt se njewuwjeźo.

- Pó animaciji schowaś – chowa formu pó kóńcu animacije.

- Pśi pśiducej animaciji schowaś – chowa formu pśi pśiducej animaciji.

### Wósłabjajuca barwa

Wubjeŕśo wósłabjajucu barwu.

### Tekstowa animacija

Wubjeŕśo animaciski modus za tekst aktualneje formy:

- Wšykne naraz – animěrujo cełkowny tekst naraz.

- Słowo pó słowje – animěrujo tekst słowo pó słowje.

- Pismik pó pismiku – animěrujo tekst pismik pó pismiku.

#### Wokomuźenje mjazy znamuškami

Pódawa procentowu sajźbu wokomuźenja mjazy animacijami słowow abo pismikow.

Pšosym pódprějśo nas!