Wopśimjeśe

# Wužywaŕske daty w pólach abo wuměnjenjach wótpšašowaś

Z wuměnjenjow abo pólow maśo pśistup k wěstym wužywaŕskim datam a móžośo je pśirownaś. Móžośo wužywaŕske daty ze slědujucymi operatorami pśirownaś:

Operator | Wóznam
--- | ---
== abo EQ | jadnak
!= abo NEQ | njejo jadnak

Jolic cośo, móžośo wuměnjenje wužywaś, aby wěsty tekst w swójom dokumenśe pśed wěstym wužywarjom schowaś.

1. Wubjeŕśo tekst w dokumenśe, kótaryž cośo schowaś.

2. Wubjeŕśo Zasajźiś – Wótrězk….

3. Wubjeŕśo we wobceŕku Schowaś kontrolny kašćik Schowaś.

4. Zapódajśo w pólu Z wuměnjenim user_lastname == "Šołta", źož "Šołta" jo familijowe mě wužywarja, pśed kótarymž cośo tekst schowaś.

5. Klikniśo na Zasajźiś a składujśo pón dokument.

Mě schowanego wótrězka jo hyšći w Nawigatorje widobne.

Slědujuca tabela jo lisćina wužywaŕskich wariablow, ku kótaremuž maśo pśistup, gaž wuměnjenje abo pólo definěrujośo:

Wužywaŕske wariable | Wóznam
--- | ---
user_firstname | Pśedmě
user_lastname | Familijowe mě
user_initials | Iniciale
user_company | Organizacija
user_street | Droga
user_country | Kraj
user_zipcode | Postowa licba
user_city | Město
user_title | Titel
user_position | Pozicija
user_tel_work | Słužbny telefonowy numer
user_tel_home | Priwatny telefonowy numer
user_fax | Faksowy numer
user_email | E-mailowa adresa
user_state | Zwězkowy kraj

Pódobne temy

Wó pólach

Wuměnity tekst

Tekst schowaś

Lisćina operatorow

Pšosym pódprějśo nas!