Wopśimjeśe

# Awtomatisku korekturu znjemóžniś

Pó standarźe LibreOfficeDev pśi zapódawanju wjele cestych pisańskich zmólkow awtomatiski korigěrujo a formatěrowanje nałožujo.

- Aby awtomatisku korekturu abo wudopołnjenje malsnje anulěrował, tłocćo cmd ⌘Strg+Z.

- Aby nejwěcej funkcijow awtomatiskeje korektury znjemóžnił, wótwónoźćo kokulku z menija Rědy – Awtomatiska korektura – Pśi zapódawanju.

## Słowo z lisćiny awtomatiskeje korektury wótwónoźeś

1. Wubjeŕśo Rědy – Awtomatiska korektura – Nastajenja awtomatiskeje korektury….

2. Klikniśo na rejtarik Wuměniś.

3. Wubjeŕśo w lisćinje Awtomatiska korektura słowny pór, kótaryž cośo wótwónoźeś.

4. Klikniśo na Wulašowaś.

## Aby wuměnjenjeju pazorkow zajźował

1. Wubjeŕśo Rědy – Awtomatiska korektura – Nastajenja awtomatiskeje korektury….

2. Klikniśo na rejtarik Nastajenja narodneje šemy

3. Znjemóžniśo kontrolne kašćiki „Wuměniś“.

## Aby wjelikopisanje prědnego pismika sady znjemóžnił

1. Wubjeŕśo Rědy – Awtomatiska korektura – Nastajenja awtomatiskeje korektury….

2. Klikniśo na rejtarik Nastajenja.

3. Wótwónoźćo kokulku z kontrolnego kašćika „Kuždu sadu z wjelikim pismikom zachopiś“.

## Aby kreslenjeju linije zajźował, gaž tśi identiske znamuška zapódawaśo

LibreOfficeDev awtomatiski liniju kresli, gaž tśi ze slědujucych znamuškow zapódawaśo a Enter tłocyśo: - _ = * ~ #

1. Wubjeŕśo Rědy – Awtomatiska korektura – Nastajenja awtomatiskeje korektury….

2. Klikniśo na rejtarik Nastajenja.

3. Wótwónoźćo kokulku z kontrolnego kašćika „Ramik nałožyś“.

Pódobne temy

Awtomatiski tekst wužywaś

Linije w teksće kresliś

Spóznawanje licbow w tabelach zmóžniś abo znjemóžniś

Pšosym pódprějśo nas!