Wopśimjeśe

# Pśikaze SQL wuwjasć

Z pomocu pśikazow SQL móžośo datowu banku direktnje wóźiś a teke tabele a wótpšašowanja napóraś a wobźěłaś.

Nic wšykne datowe banki wšykne instrukcije SQL pódpěraju. Jolic trjeba, informěrujśo se, kótare pśikaze SQL se pśez system wašeje datoweje banki pódpěraju.

## Instrukciju SQL direktnje wuwjasć

1. Wubjeŕśo Dataja – Wócyniś…, aby dataju datoweje banki wócynił.

2. Wubjeŕśo Rědy – SQL.

3. Klikniśo na symbol Wótpšašowanje w SQL-naglěźe napóraś... abo

   Wubjeŕśo eksistěrujuce wótpšašowanje z lisćiny a klikniśo na symbol Wobźěłaś .

4. Wubjeŕśo we woknje Wótpšašowanje Naglěd – Designowy modus pśešaltowaś. Wobźěłajśo pśikaz SQL.

5. Klikniśo na symbol Wuwjasć . Wuslědk wótpšašowanja se w górnem woknje pokažo.

6. Klikniśo na symbol Składowaś abo Składowaś ako… , aby wótpšašowanje składował.

Pódobne temy

Wótpšašowańske nacerjenje

Pśeglěd datoweje banki

Pšosym pódprějśo nas!