Wopśimjeśe

# Prezentaciju pokazaś

Su rozdźělne móžnosći, z kótarymiž móžośo prezentaciju startowaś. Gaž prezentacija běžy, móžośo ju z pomocu tastatury abo tastow myški wóźiś.

Pó standarźe se prezentacija pśecej z prědneju foliju startujo. Pśejźośo pón manuelnje pśez folije až do slědneje folije. Móžośo toś te nastajenja změniś.

## Prezentaciju wuwjasć

- Wubjeŕśo Prezentacija – Prezentacija, aby prezentaciju wuwjadł.

- Klikniśo, aby k pśiducemu efektoju abo pśiducej foliji pśejšeł.

Tłocćo tastu Esc, aby prezentaciju do jeje kóńca pśetergnuł.

Jo wjele dalšnych tastow za wóźenje prezentacije k dispoziciji. Móžośo teke z pšaweju tastu kliknuś, aby kontekstowy meni z wužytnymi pśikazami wócynił.

## Awtomatisku prezentaciju pokazaś (kioskowy modus)

Za awtomatisku změnu k pśiducej foliji, musyśo kuždej foliji folijowy pśechad pśipokazaś.

1. Wócyńśo rejtarik Folijowy pśechad w bocnicy.

2. Klikniśo we wobceŕku K pśiducej foliji pśejś na Pó a zapódajśo cas.

3. Klikniśo na Pśechad na wšykne folije nałožyś.

Móžośo drugi cas za kuždu foliju za pśechad k pśiducej foliji nastajiś. Funkcija Casowy wótběg wopytaś móžo wam pomagaś, pšawy casowy wótběg namakaś.

Aby se k prědnej foliji wrośił, za tym až su se wšykn folije pokazali, musyśo prezentaciju na awtomatiske wóspjetowanje nastajiś.

1. Wubjeŕśo Prezentacija – Nastajenja prezentacije….

2. Wubjeŕśo we wobceŕku Prezentaciski modus Šlejfa a wóspjetowaś pó: a nastajśo cas pśestanka mjazy wóspjetowanjami.

## Prezentaciju z dataje wuwjasć

Móžośo LibreOfficeDev z parametrom -show a datajowym mjenim Impress z pśikazowego napominanja startowaś. Startujśo na pśikład dataju datajowe_mě.odp z pśikazowego napominanja a zapódajśo slědujucy pśikaz:

soffice -show filename.odp

Wuchada se z togo, až soffice jo w programowej sćažce wašogo systema a až datajowe_mě.odp jo w aktualnem zapisu.

Pódobne temy

Swójsku prezentaciju napóraś

Casowy wótběg folijowych změnow wopytaś

Prezentacije śišćaś

Pšosym pódprějśo nas!