Wopśimjeśe

# Wuwijańske rědy

Inspicěrujo objekty w dokumentach LibreOfficeDev a pokazujo pódprěte słužby UNO ako teke k dispoziciji stojece metody, kakosći a implementěrowane zwězowańske městna.

Toś ta funkcija teke zmóžnja, strukturu dokumenta z pomocu DOM (Document Object Model) wuslěźiś.

Pśistup k toś tomu pśikazoju …

#### Z menijoweje rědki:

Wubjeŕśo Rědy – Wuwijańske rědy

#### Z pówjercha z rejtarikami:

Wubjeŕśo Wuwijańske rědy w meniju Rědy rejtarika Rědy.

#### Ze symbolowych rědkow:

Wuwijańske rědy

Wuwijańske rědy su we wšych dokumentach LibreOfficeDev Writer, Calc, Impress a Draw widobne. Pokazanje jo trajne a wóstawaju widobne, daniž se njewótwóluju.

Gaž wuwijańske rědy su zmóžnjone, se pśidokujobne wokno dołojce na kšomje wobrazowki pokazujo. Toś to wokno ma dwa wótrězka:

- Bomowy naglěd DOM (Document Object Model): Pokazujo dokumentowe źěle pó DOM. Wužywajśo toś ten wótrězk, aby objekt wubrał, kótaryž se ma inspicěrowaś.

- Wobceŕk objektoweje inspekcije: Pokazujo k dispoziciji stojece słužby, metody, kakosći a zwězowańske městna wubranego objekta.

Toś ta funkcija jo wót LibreOfficeDev 7.2 za Writer, Calc, Impress a Draw k dispoziciji.

## Bomowy naglěd DOM

Lěwy bok wokna tłocašk Aktualny wuběrk, tłocašk Aktualizěrowaś a bomowy naglěd wopśimujo, kótaryž wšykne objekty w dokumenśe pokazujo.

Zaźaržanje bomowego naglěda wót statusa tłocaška Aktualny wuběrk wótwisujo:

- Klikniśo na Aktualny wuběrk, aby kakosći tuchylu wubrany objekt w dokumenśe pokazał. Togodla se kliknjenje na zapisk w bomowem naglěźe njewustatkujo.

- Klikniśo znowego na Aktualny wuběrk, aby někaki zapisk w bomowem naglěźe pokazał a wopśimjeśe wobceŕka objektoweje inspekcije aktualizěrował.

Objektowe typy, kótarež se pśez bomowy naglěd DOM wót nałoženja LibreOfficeDev wótwisuju, kótarež se wužywa:

Nałoženje LibreOfficeDev | Pódprěte objekty
--- | ---
Writer | Wótstawki Tekstowe źěle we wótstawku Formy Tabele Wobłuki Grafiske objekty Zasajźone objekty (OLE) Swójźby pśedłogow a pśedłogi
Calc | Tabele Formy na tabelu Diagramy na tabelu Tabele Pivot na tabelu Swójźby pśedłogow a pśedłogi
Impress | Folije Formy na foliju Głowne folije Swójźby pśedłogow a pśedłogi
Draw | Strony Formy na bok Swójźby pśedłogow a pśedłogi

## Wobceŕk objektoweje inspekcije

Napšawo jo wokno wobceŕk objektoweje inspekcije, kótarež informacije wó objekśe pokazujo, kótaryž se inspicěrujo.

Mě klase: jo mě objektoweje klase.

Wužywajśo klasowe mě, aby dalšne informacije w dokumentaciji API pytał. Nejwušy objekt w dokumenśe na pśikład jo instanca klase SwXTextDocument, kótaryž se w SwXTextDocument Class Reference (engelski) dokumentěrujo.

Móžośo objekt dalej inspicěrowaś, gaž styri rejtariki wužywaśo, kótarež jogo zwězowańske městna, Słužby, Kakosći a Metody pokazuju.

Informacije wó objekśe se w kuždem rejtariku w słupach organizěruju. Sajźba pokazanych słupow wót wubranego rejtarika wótwisujo.

### Rejtarik Zwězowańske městna

Wopśimujo jadnotliwy słup, kótaryž lisćinu zwězowańskich městnow pokazujo, kótarež su pśez objekt implementěrowane.

### Rejtarik Słužby

Wopśimujo jadnotliwy słup, kótaryž lisćinu słužbow pokazujo, kótarež objekt pódpěra.

### Rejtarik Kakosći

Wopśimujo styri słupy, kótarež kakosći objekta wopisuju:

- Kakosć: Pokazujo mjenja objektowych kakosćow.

- Gódnota: Pokazujo tekstowu reprezentaciju aktualneje gódnoty kakosći.

- Typ: Pokazujo typ kakosći.

- Informacije: Pokazujo relewantne informacije wó kakosći. Pśeśiwo pisanjeju šćitana kakosć na pśikład w toś tom słupje „pśeśiwo pisanjeju šćitany“ pokazujo.

Rejtarik Kakosći dołojce teke tekstowe pólo wopśimujo, aby dopołnu tekstowu reprezentaciju gódnoty kakosći pokazał.

### Rejtarik Metody

Wopśimujo styri słupy, kótarež skombiněrowanu lisćinu metodow wopisuju, kótarež daju se pśez aktualny objekt wołaś:

- Metoda: Pokazujo mjenja wšych metodow objekta.

- Wrośeński typ: Pokazujo wrośeński typ objektowych metodow. Metody, kótarež gódnotu njewrośaju, se w toś tom słupje ako „void“ wóznamjenjuju.

- Parametry: Pokazujo lisćinu parametrow, kótarež se metoda a jich date typy pominaju.

- Implementěrowańska klasa: Pokazujo mě klasy, źož metoda jo implementěrowana.

Pódobne temy

UNO Objects, Functions and Services

Pšosym pódprějśo nas!