Zdalone dataje wužywaś

Wopśimjeśe

# Zwisk ze słužbu za zdalone dataje konfigurěrowaś

Pśistup k toś tomu pśikazoju …

#### Z menijoweje rědki:

Wubjeŕśo Dataja – Ze serwera wócyniś…

Wubjeŕśo Dataja – Dataju na serwerje składowaś…

#### Ze startowego centruma:

Klikniśo na Ze serwera wócyniś…

#### Z pówjercha z rejtarikami:

Klikniśo dłujko na Dataja – Wócyniś a pón na Ze serwera wócyniś…

Klikniśo dłujko na Dataja – Składowaś a pón na Dataju na serwerje składowaś…

#### Ze symbolowych rědkow:

Ze serwera wócyniś

Na serwerje składowaś

Klikniśo pón na tłocašk Słužby zastojaś w dialogu, aby dialog Datajowe słužby wócynił.

### Ze serwerom WebDAV zwězaś

Zapódajśo w dialogu Datajowe słužby:

- Typ: WebDAV

- Host: serwerowa adresa, zwětšego w formje file.service.com

- Port: numer porta (zwětšego 80)

- Wubjeŕśo kontrolny kašćik Wěsty zwisk, aby pśez protokol https a port 443 pśistup k słužbje dostał

- Pópisanje: Zapódajśo mě za toś ten zwisk. Toś to mě se w lisćinowem pólu Słužba dialoga za wócynjanje a składowanje zdalonych datajow pokažo.

- Root: Zapódajśo sćažku ku kórjenjowemu zapisoju swójogo konta.

Glědajśo: Kórjeń datajoweje słužby se wót administratora datajoweje słužby k dispoziciji staja a móžo ze skriptowych datajow, z parametrow a ze sćažkow wobstaś.

Gaž zwisk jo definěrowany, klikniśo na W pórěźe, aby zwězał. Dialog se wóśamnijo, daniž zwisk njejo ze serwerom nawězany. Dialog se zjawijo, kótaryž se za wužywaŕskim mjenim a gronidłom pšaša, aby wam zmóžnił, se na serwerje pśizjawiś. Aby pókšacował, zapódajśo pšawe wužywaŕske mě a gronidło.

### Ze serwerami SSH zwězaś

Njejo móžno na systemach Windows ze serwerom SSH zwězaś. Na drugich platformach wótwisujo wót togo, lěc D-Bus, GIO a GVfs z pódpěru za SSH na systemje eksistěruju.

Zapódajśo w dialogu Datajowe słužby:

- Typ: SSH

- Host: serwerowa adresa, zwětšego w formje file.service.com

- Port: numer porta (zwětšego 22 za SSH).

- Wužywaŕ, gronidło: wužywaŕske mě a gronidło słužby.

- Gronidło se spomnjeś: Zmóžniśo to, aby gronidło we wužywaŕskem profilu LibreOfficeDev składował. Gronidło se pśez głowne gronidło w LibreOfficeDev – NastajenjaRědy – Nastajenja… – LibreOfficeDev – Wěstota – Internetne gronidła zawěsćujo.

- Pópisanje: Zapódajśo mě za toś ten zwisk. Toś to mě se w lisćinowem pólu Słužba dialoga za wócynjanje a składowanje zdalonych datajow pokažo.

- Root: Zapódajśo sćažku ku kórjenjowemu zapisoju swójogo konta.

Gaž zwisk jo definěrowany, klikniśo na W pórěźe, aby zwězał. Dialog se wóśamnijo, daniž zwisk njejo ze serwerom nawězany.

### Z pśipušćenim Windows zwězaś

Zapódajśo w dialogu Datajowe słužby:

- Typ: pśipušćenje Windows

- Host: serwerowa adresa, zwětšego w formje file.service.com

- Pśipušćenje: pśipušćenje Windows.

- Gronidło se spomnjeś: Zmóžniśo to, aby gronidło we wužywaŕskem profilu LibreOfficeDev składował. Gronidło se pśez głowne gronidło w LibreOfficeDev – NastajenjaRědy – Nastajenja… – LibreOfficeDev – Wěstota – Internetne gronidła zawěsćujo.

- Pópisanje: Zapódajśo mě za toś ten zwisk. Toś to mě se w lisćinowem pólu Słužba dialoga za wócynjanje a składowanje zdalonych datajow pokažo.

- Root: Zapódajśo sćažku ku kórjenjowemu zapisoju swójogo konta.

Gaž zwisk jo definěrowany, klikniśo na W pórěźe, aby zwězał. Dialog se wóśamnijo, daniž zwisk njejo ze serwerom nawězany.

### Z Google Drive zwězaś

Zapódajśo w dialogu Datajowe słužby:

- Typ: Google Drive.

- Wužywaŕ, gronidło: wužywaŕske mě a gronidło konta Google.

- Gronidło se spomnjeś: Zmóžniśo to, aby gronidło we wužywaŕskem profilu LibreOfficeDev składował. Gronidło se pśez głowne gronidło w LibreOfficeDev – NastajenjaRědy – Nastajenja… – LibreOfficeDev – Wěstota – Internetne gronidła zawěsćujo.

- Pópisanje: Zapódajśo mě za toś ten zwisk. Toś to mě se w lisćinowem pólu Słužba dialoga za wócynjanje a składowanje zdalonych datajow pokažo.

Gaž zwisk jo definěrowany, klikniśo na W pórěźe, aby zwězał. Dialog se wóśamnijo, daniž zwisk njejo ze serwerom nawězany.

### Ze serwerom CMIS zwězaś

Zapódajśo w dialogu Datajowe słužby:

- Typ: Wubjeŕśo typ serwera w lisćinje.

- Host: serwerowa adresa. Standardna pśedłoga za adresu se pó typje serwera k dispoziciji staja. Zapódajśo daty pó tom.

- Wužywaŕ, gronidło: wužywaŕske mě a gronidło słužby CMIS.

- Gronidło se spomnjeś: Zmóžniśo to, aby gronidło we wužywaŕskem profilu LibreOfficeDev składował. Gronidło se pśez głowne gronidło w LibreOfficeDev – NastajenjaRědy – Nastajenja… – LibreOfficeDev – Wěstota – Internetne gronidła zawěsćujo.

- Repository: Wubjeŕśo datajowy repozitorium z wuběrańskeje lisćiny.

- Tłocašk Aktualizěrowaś: Klikniśo, aby wopśimjeśe lisćinu repozitoriumow aktualizěrował.

- Pópisanje: Zapódajśo mě za toś ten zwisk. Toś to mě se w lisćinowem pólu Słužba dialoga za wócynjanje a składowanje zdalonych datajow pokažo.

- Root: Zapódajśo sćažku ku kórjenjowemu zapisoju swójogo konta.

Pódobne temy

Dokumenty na serwerach zdalonych datajow wócyniś a składowaś

Dokumenty pśizjawiś a wótzjawiś

Pšosym pódprějśo nas!