Tekstowe póla konsoliděrowaś

Wopśimjeśe

# Tekst konsoliděrowaś

Dwě wubranej tekstowej póli abo wěcej do jadnogo zjadnośiś.

Pśistup k toś tomu pśikazoju …

#### Z menijoweje rědki:

Wubjeŕśo Forma – Tekst konsoliděrowaś, gaž dwě tekstowej póli stej wubranej – abo wěcej.

#### Z kontekstowego menija:

Wubjeŕśo Tekst konsoliděrowaś, gaž dwě tekstowej póli stej wubranej – abo wěcej.

Konsoliděrowanje tekstowych pólow někotare tekstowe póla do jadnotliwego tekstowego póla zwězujo, což zmóžnja, až tekst we wětšem pólu běže.

Pśikaz Tekst konsoliděrowaś jo wósebnje wužytny za wobźěłowanje PDF-dokumentow z LibreOfficeDev Draw.

Funkcija tekstowe fragmenty pśepytujo, aby zwěsćiła, lěc se z interpunkciskim znamuškom kóńce. Jolic nic, se wopśimjeśe pśiducego tekstowego póla pśipowjesa, město aby se nowy wótstawk zachopił. Musyśo wótstawkowe stajenje manuelnje pórěźiś a kakosći wótstawka pó konsolidaciji póstajiś.

## Pśipiski

- Nastate tekstowe pólo se do aktualneje rowniny zasajźijo.

- Nastate tekstowe pólo mě njezmějo.

- Titel a wopisanje jadnotliwych tekstowych pólow se pó konsolidaciji zgubijotej.

- Pjerwjejšne objekty tekstowego póla se pó konsolidaciji wulašuju.

- Gaž se lisćiny konsoliděruju, móžo se wugótowanje lisćiny pśez poziciju interpunkcije wobwliwowaś. W tom paźe musyśo wugótowanje manuelnje wótnowiś. Gaž na pśikład numerěrowanje pśedłogi „1.“ wužywaśo, mógli se nastate lisćinowe zapiski za dypkom rozdźěliś.

- Kombiněrujśo susedne tekstowe póla z pódobnym wótstawkowym formatěrowanim za lěpše wuslědki. Formatěrowanje znamuškow w tekstowych pólach se wobchowuju. Gaž tekstowe póla z rozdźělnymi wótstawkowymi pśedłogami kombiněrujośo, musyśo snaź spócetne tekstowe wugótowanje manuelnje wótnowiś.

Pódobne temy

Export as PDF

Pšosym pódprějśo nas!