Wopśimjeśe

# Wó głowowych a nogowych smužkach

Głowowe a nogowe smužki su wobceŕki na górnej a dolnej kšomje boka, źož móžośo tekst abo wobraze zasajźiś. Głowowe a nogowe smužki se aktualnej pśedłoze boka pśidawaju. Kuždy bok, kótaryž samsku pśedłogu wužywa, awtomatiski głowowu abo nogowu smužku dostawa, kótaruž pśidawaśo. Móžośo póla, na pśikład numery boka a nadpisma kapitlow do głowowych a nogowych smužkow w tekstowem dokumenśe zasajźiś.

Pśedłoga boka za aktualny bok se w statusowej rědce pokazujo.

- Aby bokoju głowowu smužku pśidał, wubjeŕśo Zasajźiś – Głowowa a nogowa smužka – Głowowa smužka a pón pśedłogu boka za aktualny bok z pódmenija.

- Aby bokoju nogowu smužku pśidał, wubjeŕśo Zasajźiś – Głowowa a nogowa smužka – Nogowa smužka a pón pśedłogu boka za aktualny bok z pódmenija.

- Móžośo teke Format – Pśedłoga boka…, klikniśo na rejtarik Głowowa smužka abo Nogowa smužka a wubjeŕśo pón Głowowu smužku zašaltowaś abo Nogowu smužku zašaltowaś. Wótwónoźćo kokulku z kontrolnego kašćika Samske wopśimjeśe na lěwych a pšawych bokach, jolic cośo rozdźělne głowowe a nogowe smužki za rowne a njerowne boki definěrowaś.

- Aby rozdźělne głowowe abo nogowe smužki w swójom dokumenśe wužywał, musyśo je rozdźělnym pśedłogam boka pśidaś a pón pśedłogi na boki nałožyś, źož cośo głowowu abo nogowu smužku zasajźiś.

## Głowowe a nogowe smužki w HTML-dokumentach

Někotare nastajenja głowowych a nogowych smužkow su teke za HTML-dokumenty k dispoziciji. Głowowe a nogowe smužki se pśez HTML njepódpěra a eksportěruju se město togo ze specialnymi wobznamjenjami, aby se we wobglědowaku pokazali. Głowowe a nogowe smužki se jano w HTML-dokumentach eksportěruju, jolic su w modusu Weblayout zmóžnjone. Gaž dokument w LibreOfficeDev znowego wócynjaśo, se głowowe a nogowe smužki korektnje pokazuju, inkluziwnje póla, kótarež sćo zasajźił.

Pódobne temy

Pśedłogu boka na zakłaźe aktualnego boka napóraś

Rozdźělne głowowe a nogowe smužki definěrowaś

Kapitlowe mě a kapitlowy numer do głowoweje abo nogoweje smužki zasajźiś

Głowowe abo nogowe smužki formatěrowaś

Pśedłogi boka

Pšosym pódprějśo nas!