Wopśimjeśe

# Dokumentowu rěc wubraś

Rěc, kótaruž za swój dokument wuběraśo, słownik póstaja, kótaryž se za pšawopisnu kontrolu, tezawrus a źělenje złožkow wužywa, decimalne a tysacowkowe źěleńske znamuško a standardny pjenjezny format.

- Wubrana rěc se na ceły dokument nałožujo.

- W dokumenśe móžośo kuždej wótstawkowej pśedłoze rozdźělnu rěc pśipokazaś. Toś ta rěc ma prioritu pśed rěcu cełego dokumenta.

- Móžośo wubranym źělam teksta we wótstawku rěc pśipokazaś, pak z direktnym formatěrowanim pak ze znamjenjoweju pśedłogu. Pśipokazanje ma prioritu pśed wótstawkoweju pśedłogu a dokumentoweju rěcu.

## Rěc za ceły dokument wubraś

1. Wubjeŕśo LibreOfficeDev – NastajenjaRědy – Nastajenja…. Źiśo k Rěcy a narodne šemy – Powšykne.

2. Wubjeŕśo pód Standardne rěcy za dokumenty dokumentowu rěc za wšykne nowo napórane dokumenty. Jolic kontrolny kašćik Jano za aktualny dokument markěrujośo, se waš wuběrk jano aktualny dokument nałožujo. Zacyńśo dialog z W pórěźe.

## Rěc za wótstawkowu pśedłogu wubraś

1. Stajśo kursor do wótstawka, kótaregož wótstawkowu pśedłogu cośo wobźěłaś.

2. Wócyńśo kontekstowy meni a wubjeŕśo Wótstawkowu pśedłogu wobźěłaś. To dialog Wótstawkowa pśedłoga wócynijo.

3. Wubjeŕśo rejtarik Pismo.

4. Wubjeŕśo Rěc a klikniśo na W pórěźe.

   Wšykne wótstawki, kótarež su z aktualneju wótstawkoweju pśedłogu sformatěrowane, maju něnto wubranu rěc.

## Rěc direktnje na wubrany tekst nałožyś

1. Wubjeŕśo tekst, na kótaryž cośo rěc nałožyś.

2. Wubjeŕśo Format – Znamuško…. To dialog Znamuško wočini.

3. Wubjeŕśo rejtarik Pismo.

4. Wubjeŕśo Rěc a klikniśo na W pórěźe.

Wubjeŕśo w LibreOfficeDev Calc Format – Cele… a póstupujśo wótpowědnje.

## Rěc za znamjenjowu pśedłogu wubraś

1. Wócyńśo wobceŕk Pśedłogi a klikniśo na symbol Znamjenjowe pśedłogi.

2. Klikniśo na mě znamjenjoweje pśedłogi, na kótaruž cośo drugu rěc nałožyś.

3. Klikniśo z pšaweju tastu, aby kontekstowy meni wócynił a wubjeŕśo Pśedłogu wobźěłaś…, aby dialog Znamjenjowa pśedłoga wócynił.

4. Wubjeŕśo rejtarik Pismo.

5. Wubjeŕśo Rěc a klikniśo na W pórěźe.

   Něnto móžośo znamjenjowu pśedłogu na swój wubrany tekst nałožyś.

## Dalšne tekstowe rěcy pśidaś

1. Słowniki se ako rozšyrjenja k dispoziciji stajaju a instalěruju. Wubjeŕśo Rědy – Rěc – Dalšne słowniki online…, aby bok słownikow w swójom standardnem wobglědowaku wócynił.

2. Wubjeŕśo słownik w lisćinje wopisanjow. Klikniśo na nadpismo w słowniku we wopisanju słownika, kótaryž cośo dostaś.

3. Klikniśo w pśiducem boku na symbol Instalěrowaś, aby słownikowe rozšyrjenje ześěgnuł. Notěrujśo mě zarědnika, do kótaregož waš wobglědowak dataju ześěgujo. Ześěgniśo pśidatne słowniki, jolic cośo.

4. Wubjeŕśo w LibreOfficeDev Rědy – Rozšyrjenja… a klikniśo pón na Pśidaś, aby ześěgnjone rozšyrjenja instalěrował.

5. Za tym až sćo instalěrował rozšyrjenja, wy dejał LibreOfficeDev (teke malsny startowak) zacyniś a znowego startowaś.

## Rěc wužywaŕskego pówjercha nastajiś

Standardna instalacija software LibreOfficeDev wam wužywaŕski pówjerch (engelski: user interface, skrotka: UI) wót was wubraneje rěcy k dispoziciji staja.

Nejwěcej wužywarjow wersiju w ameriskej engelšćinje ześěgujo, kótaraž wam engelske menijowe pśikaze a engelsku pomoc bitujo. Jolic cośo drugu rěc za menije (a za pomoc, jolic w tej rěcy k dispoziciji), změńśo rěc wužywaŕskego pówjercha tak:

1. Wubjeŕśo LibreOfficeDev – NastajenjaRědy – Nastajenja… – Rěcy a narodne šemy – Powšykne.

2. Wubjeŕśo drugu rěc za wužywaŕski pówjerch w lisćinowem pólu „Wužywaŕski pówjerch:“.

3. Klikniśo na W pórěźe a startujśo LibreOfficeDev znowego.

4. Jolic lisćinowe pólo póžedanu rěc njenalicyjo, cytajśo pšosym „Dalšne rěcy za wužywaŕski pówjerch pśidaś“.

## Dalšne rěcy za wužywaŕski pówjerch pśidaś

1. Zacyńśo software LibreOfficeDev (a teke malsny startowak, jolic j zmóžnjony).

2. Wuwjeźćo instalaciski program LibreOfficeDev, wubjeŕśo Benutzerdefiniert a wubjeŕśo pón rěc, kótaruž cośo z kupki Zusätzliche Sprachen für die Benutzeroberfläche instalěrowaś. (Tucnje wuzwignjone słowa k źěłowemu systemoju słušaju – serbski źěłowy system njeeksistěrujo, togodla su te słowa nimske.

Jolic pakety LibreOfficeDev wužywaśo, kótarež se pśez distribuciju Linux zastoje, pśewjeźćo slědujuce kšace.

1. Zacyńśo software LibreOfficeDev (a teke malsny startowak, jolic j zmóžnjony).

2. Wócyńśo swój nejlubšy paketowy zastojnik, pytajśo za rěcnymi pakśikami LibreOfficeDev a instalěrujśo rěcy kótarež cośo wužywaś.

Jolic sćo ześěgnuł pakśiki LibreOfficeDev wót websedła LibreOfficeDev, pśewjeźćo slědujuce kšace.

1. Wócyńśo swój webwobglědowak a zapódajśo https://dsb.libreoffice.org/download/.

2. Wubjeŕśo a ześěgniśo póžedany rěcny pakśik za wašu wersiju LibreOfficeDev.

3. Zacyńśo LibreOfficeDev (teke malsny startowak, jolic sćo jen zmóžnił).

4. Instalěrujśo rěcny pakśik. Wupakujśo dataju z kóńcowku tar.gz a instalěrujśo pakśiki pó standardnej metoźe swójeje platformy.

1. Wócyńśo swój webwobglědowak a zapódajśo https://dsb.libreoffice.org/download/.

2. Wubjeŕśo a ześěgniśo póžedany rěcny pakśik za wašu wersiju LibreOfficeDev.

3. Zacyńśo LibreOfficeDev (teke malsny startowak, jolic sćo jen zmóžnił).

4. Klikniśo dwójcy na dmg-dataju, aby rěcny pakśik instalěrował.

Pódobne temy

LibreOfficeDev – NastajenjaRědy – Nastajenja… – Rěcy a narodne šemy – Powšykne

Format – Znamuško… – rejtarik: Pismo

Pšosym pódprějśo nas!