Wopśimjeśe

# Pivotowe tabele wobźěłaś

Klikniśo w pivotowej tabeli na jaden z tłocaškow a źaržćo tastu myški tłoconu. Wósebny symbol se pódla pokazowaka myški zjawijo.

Pśez śěganje tłocaška na drugu poziciju w samskej smužce móžośo pórěd słupow změniś. Jolic tłocašk k lěwej kšomje tabele do wobceŕka głowowych smužkow śěgaśo, móžośo słup do smužki pśetwóriś.

Śěgniśo w dialogu Pivotowa tabela tłocašk do wobceŕka Filtry, aby tłocašk a lisćinowe pólo górjejce w pivotowej tabeli napórał. Lisćinowe pólo dajo se wužywaś, aby pivotowu tabelu pó wopśimjeśu wubranego zapiska filtrował. Móžośo śěgnjenje a pušćenje w pivotowej tabeli wužywaś, aby druge pólo boka ako filter wužywał.

Aby tłocašk z tabele wótwńoźeł, śěgniśo jadnorje jo z pivotoweje tabele wen. Pušććo tastu myški, gaž pokazowak myški w tabeli buźo zakazowy symbol. Tłocašk se wulašujo.

Aby pivotowu tabelu wobźěłał, klikniśo na celu w pivotowej tabeli a wócyńśo kontekstowy meni. W kontekstowem meniju namakajośo pśikaz Kakosći, kótaryž dialog Tabelowe wugótowanje Pivot za aktualnu pivotowu tabelu pokazujo.

W pivotowej tabeli móžośo śěgnjenje a pušćenje abo wurězanje a zasajźenje wužywaś, aby pórěd datowych pólow změnił.

Móžośo pólam, pólnym elementam, mjazyrezultatam (z wobgranicowanjami) a cełkownym rezultatam swójske pokazowańske mjenja w pivotowych tabelach pśipokazaś. Swójske pokazowańske mě se zapiskoju pśipokazujo, gaž spócetne mě z drugim mjenim pśepisujośo.

Pódobne temy

Pivotowa tabela

Pivotowe tabele napóraś

Pivotowe tabele filtrowaś

Pivotowe tabele aktualizěrowaś

Pivotowe tabele formatěrowaś

Pivotowe tabele zrědowaś

Wudawańske wobceŕki pivotoweje tabele wubraś

Pivotowe tabele lašowaś

Pivotowy diagram

Pšosym pódprějśo nas!