Nožki abo kóńcne nožki zapódaś a wobźěłaś

Wopśimjeśe

# Nožki abo kóńcne nožki zasajźiś a wobźěłaś

Nožki na dalšne informacije dołojce na boku wó temje wótkazuju, kóńcne nožki na dalšne informacije na kóńcu dokumenta wótkazuju. LibreOfficeDev nožki a kóńcne nožki awtomatiski numerěrujo.

## Nožku abo kóńcnu nožku zapódaś

1. Klikniśo w swójom dokumenśe, źož cośo kokulku nožki/kóńcneje nožki stajiś.

2. Wubjeŕśo Zasajźiś – Nožka/Kóńcna nožka – Wósebnu nožku/kóńcnu nožku zasajźiś…

3. Wubjeŕśo we wobceŕku Numerěrowanje format, kótaryž cośo wužywaś. Jolic Znamuško wuběraśo, klikniśo na tłocašk Wubraś a wubjeŕśo znamuško, kótarež cośo za nožku wužywaś.

4. Wubjeŕśo we wobceŕku Typ Nožka abo Kóńcna nožka.

5. Klikniśo na W pórěźe.

6. Zapódajśo nožku/kóńcnu nožku.

Móžośo nožki teke zasajźiś, gaž na symbol Nožku direktnje zasajźiś na symbolowej rědce Zasajźiś klikaśo.

Móžośo kóńcne nožki direktnje zasajźiś, gaž na symbol Kóńcnu nožku zasajźiś w symbolowej rědce Standard abo Zasajźiś klikaśo abo wubjeŕśo Zasajźiś – Nožka a kóńcna nožka – Kóńcna nóžka.

## Nožku abo kóńcnu nožku wobźěłaś

- Pokazowak myški se do ruki změnijo, gaž jen nad kokulku nožki abo kóńcneje nožki w swójom dokumenśe źaržyśo.

- Aby tekst nožki abo kóńcneje nožki wobźěłał, klikniśo do nožki abo klikniśo na kokulku za nožku w teksće abo tłocćo cmd ⌘Strg+Umsch (⇧)+Bild ↓.

- To change the format of a footnote, click in the footnote, press Command+TF11 to open the Styles deck, right-click "Footnote" in the list, and then choose Modify.

- Aby wót nožki abo kóńcneje nožki do kokulki nožki skócył, tłocćo Bild ↑.

- Aby numerěrowańske kakosći kokulki nožki abo kóńcneje nožki wobźěłał, klikniśo pśed kokulku a wubjeŕśo Wobźěłaś – Wótkaz – Nožka abo kóńcna nožka….

- Aby formatěrowanje změnił, kótarež LibreOfficeDev na nožki a kóńcne nožki nałožujo, wubjeŕśo Rědy – Nastajenja nožkow/kóńcnych nožkow….

- Aby kakosći tekstowego póla za nožki abo kóńcne nožki wobźěłał, wubjeŕśo Format – Pśedłoga boka… a klikniśo pón na rejtarik Nožka.

- Aby nožku wótwónoźeł, lašujśo kokulku nožki w teksće.

Z tastowymi skrotconkami móžośo nožki a kóńcne nožki zasajźiś, wobźěłaś a k nim nawigěrowaś. Wubjeŕśo Rědy – Pśiměriś… – rejtarik: Tastatura a zapódajśo note do póla Funkcije, aby móžnosći wiźeł.

Pódobne temy

Wótkłon mjazy nožkami

Nožki/Kóńcne nožki

Tastowu skrotconku napóraś

Pšosym pódprějśo nas!