Wopśimjeśe

# Tabele pśemjeniś

Póstajenje tabelowych mjenjow jo wažna funkcija za napóranje cytajobnych a rozymliwych tabelowych dokumentow.

Mě tabele jo njewótwisne wót mjenja tabelowego dokumenta. Zapódawaśo mě tabelowego dokumenta, gaž jen prědny raz ako dataju składujośo.

Aby tabelu w swójom dokumenśe pśemjenjował:

1. Klikniśo dwójcy na tabelowy rejtarik abo wócyńśo jogo kontekstowy meni a wubjeŕśo Tabelu pśemjeniś. Dialogowe pólo se zjawijo, źož móžośo nowe mě zapódaś.

2. Zapódajśo nowe mě za tabelu a klikniśo na W pórěźe.

3. Móžośo teke tastu ⌥ optionAlt tłoconu źaržaś, na někake tabelowe mě kliknuś a nowe mě direktnje zapódaś.

Dokument móžo až do 10.000 jadnotliwych tabelow wopśimowaś, kótarež muse rozdźělne mjenja měś.

## Wobgranicowanja za pomjenjowanje tabelow

Tabelowe mjenja mógu skóro kužde znamuško wopśimowaś. Płaśe někotare wobgranicowanja za pomjenjowanje, slědujuce znamuška njejsu dowólone w tabelowych mjenjach:

- dwójodypk :

- Slědksmužka \

- nakósna smužka /

- pšašak ?

- gwězdka *

- lěwa rožkata spinka [

- pšawa rožkata spinka ]

- jadnora pazorka ' ako prědne abo slědne znamuško mjenja

Jadnora pazorka jo znamuško Unicode U+0027, teke znate ako apostrof. Druge jadnore pazorki, kótarež su na apostrof pódobne, na pśikład ʼ ‛ a ‚.

## Standardny prefiks za tabelowe mjenja wužywaś

Móžośo prefiks za mjenja nowych tabelow póstajiś, kótarež napórajośo. Wubjeŕśo LibreOfficeDev – NastajenjaRědy – Nastajenja – LibreOfficeDev Calc – Standard a zapódajśo prefiksowe mě w Prefiksowe mě za nowe źěłowe łopjeno.

## Tabelowe mjenja z wósebnymi znamuškami referencěrowaś

W celowych póśěgach muse se tabelowe mě wót jadnorych pazorkow ' wobdaś, gaž mě druge znamuška ako alfanumeriske znamuška abo pódsmužku wopśimujo. Jadne jadnore pazorki w mjenju muse se pódwójś (dwóje jadnore pazorki).

Na pśikład cośo celu A1 w tabeli z mjenim Verdi'owe opery.

Póśěg musy wót jadnorych pazorkow wobdany byś a jadne jadnore pazorki w mjenju muse se pódwójś: 'Verdi''owe opery'.A1

Pódobne temy

Někotare tabele wužywaś

Pšosym pódprějśo nas!