Rěcy z kompleksnym tekstowym wugótowanim (CTL)

Wopśimjeśe

# Rěcy z kompleksnym tekstowym wugótowanim

Tuchylu LibreOfficeDev hindišćinu, thaišćinu, hebrejšćinu a arabšćinu ako rěcy CTL pódpěra.

Jolic tekstowy běg wótpšawa dolěwa wuběraśo, zasajźony pódwjacorny tekst hyšći wótlěwa dopšawa běžy. Kursor šypku napšawo (→) ako „k tekstowemu kóńcoju“ a šypku nalěwo (←) ako „k tekstowemu zachopjeńkoju“ interpretěrujo.

Móžośo pisański směr teksta direktnje změniś, gaž jadnu ze slědujucych tastowych skrotconkow tłocyśo:

- cmd ⌘Strg+Umsch (⇧)+D abo cmd ⌘Strg+pšawa tasta Umsch (⇧) – na směr wótpšawa dolěwa pśešaltowaś

- cmd ⌘Strg+Umsch (⇧)+A abo cmd ⌘Strg+lěwa tasta Umsch (⇧) – na směr wótlěwa dopšawa pśešaltowaś

- Tastowe kombinacije za pśistup jano funkcioněrujo, gaž pódpěra za CTL jo zmóžnjona.

We wěcejsłupikojtych bokach, wótrězkach abo wobłukach, kótarež su z tekstowym běgom wótpšawa dolěwa sformatěrowane, jo prědny słup pšawy słup a slědny słup lěwy słup.

W LibreOfficeDev Writer ma tekst, kótaryž jo w thaišćinje, slědujuce funkcije:

- We wótstawkach z wusměrjenim blokoweje sajźby se znamuška rozćěguju, aby smužki na kšomach wusměrili. W drugich rěcach se prozne znamjenja mjazy słowami rozćěguju.

- Wužywajśo tastu Entf, aby cełe zestajone znamuško wulašował. Wužywajśo slědktastu, aby slědny źěl pjerwjejšnego zestajonego znamuška wulašował.

- Wužywajśo tastu → abo ←, aby k pśiducemu abo pjerwjejšnemu zestajonemu znamuškoju skócył. Aby kursor do zestajonego znamuška pozicioněrował, wužywajśo ⌥ optionAlt+šypkowa tasta.

Pódobne temy

Dokumentowu rěc wubraś

LibreOfficeDev – NastajenjaRědy – Nastajenja… – Rěcy a narodne šemy – Powšykne

LibreOfficeDev – NastajenjaRědy – Nastajenja… – Rěcy a narodne šemy – Powšykne – Kompleksne tekstowe wugótowanje

Pšosym pódprějśo nas!