Wopśimjeśe

# Tastowe skrotconki za tabelowe dokumenty

Někotare tastowe skrotconki daju se wašomu desktopowemu systemoju pśipokazaś. Tasty, kótarež se desktopowemu systemoju pśipokazuju, njejsu za LibreOfficeDev k dispoziciji. Wopytajśo druge tasty pak za LibreOfficeDev w Rědy – Pśiměriś… – Rejtarik: Tastatura pak w swójom desktopowem systemje pśipokazaś.

## Wubrany celowy wobceŕk z formulu połniś

Aby wubrany celowy wobceŕk z formulu połnił, kótaruž sćo zapódał do zapódawańskeje smužki, tłocćo option ⌥Alt+Enter.

## Matriksowu formulu zapódaś

Aby matriks napórał, w kótarejž wšykne cele samske informacije wopśimuju ako sćo zapódał do zapódawańskeje smužki, tłocćo ⇧ Umsch+cmd ⌘Strg+Enter. Njamóžośo komponenty matriks wobźěłaś.

## Někotare cele wubraś

Aby někotare cele w rozdźělnych wobceŕkach tabele wubrał, źaržćo tastu cmd ⌘Strg tłoconu a śěgniśo w rozdźělnych wobceŕkach.

## Někotare tabele wubraś

Aby někotare tabele w tabelowem dokumenśe wubrał, źaržćo tastu cmd ⌘Strg tłoconu a klikniśo pón na rejtariki z mjenjami na dolnej kšomje źěłowego wobceŕka. Aby jano jadnu tabelu wubrał, źaržćo tastu ⇧ tłoconu a klikniśo pón na rejtarik z mjenim tabele.

## Manuelne łamanje zasajźiś

Aby manuelne łamanje smužki do cele zasajźił, klikniśo do cele a tłocćo pón tastu cmd ⌘Strg+Enter.

## Wopśimjeśe wulašowaś

Aby wopśimjeśe wubranych celow wulašował, tłocćo slědkstajeńsku tastu. To dialog Wopśimjeśe wulašowaś wócynijo, źož wuběraśo, kótare wopśimjeśe cele cośo wulašowaś. Aby wopśimjeśe wubranych celow bźez dialoga wulašował, tłocćo tastu Entf.

## Wopśimjeśe wurězaś, bźez togo, aby format žrědłowych celow wótwónoźeł

Aby wopśimjeśe wurězał, bźez togo, aby format žrědłowych celow wótwónoźeł, tłocćo tastu cmd ⌘Strg+⇧+X.

## Kursor gibnuś

Efekt | Tastowe skrotconki
--- | ---
Gibjo kursor k prědnej celi w tabeli (A1). | cmd ⌘Strg+Pos1
Gibjo kursor k slědnej celi w tabeli, kótaraž daty wopśimujo. | cmd ⌘Strg+Ende
Gibjo kursor k prědnej celi aktualneje smužki. | Pos1
Pśesuwa kursor do slědnego słupa, kótaryž daty w smužce wopśimujo. | Ende
Gibjo kursor nalěwo k zachopjeńkoju a kóńcoju celowych blokow z datami. Jolic cela nalěwo pódla kursora jo prozna abo cela z kursorom jo prozna, se kursor nalěwo w aktualnej smužce gibjo, daniž pśiducu celu z wopśimjeśim njedojśpiwa. Jolic wšykne cele w samskej smužce nalěwo pódla kursora su prozne, se kursor k prědnej celi w smužce gibjo. | cmd ⌘Strg+←
Gibjo kursor napšawo k zachopjeńkoju a kóńcoju celowych blokow z datami. Jolic cela napšawo pódla kursora jo prozna abo cela z kursorom jo prozna, se kursor napšawo w aktualnej smužce gibjo, daniž pśiducu celu z wopśimjeśim njedojśpiwa. Jolic wšykne cele w samskej smužce napšawo pódla kursora su prozne, se kursor k slědnej celi w smužce gibjo. | cmd ⌘Strg+→
Gibjo kursor górjej k zachopjeńkoju a kóńcoju celowych blokow z datami. Jolic cela nad kursorom jo prozna abo cela z kursorom jo prozna, se kursor górjej w aktualnem słupje gibjo, daniž pśiducu celu z wopśimjeśim njedojśpiwa. Jolic wšykne cele w samskem słupje nad kursorom su prozne, se kursor k prědnej celi w słupje gibjo. | cmd ⌘Strg+↑
Gibjo kursor dołoj k zachopjeńkoju a kóńcoju celowych blokow z datami. Jolic cela pód kursorom jo prozna abo cela z kursorom jo prozna, se kursor dołoj w aktualnem słupje gibjo, daniž pśiducu celu z wopśimjeśim njedojśpiwa. Jolic wšykne cele w samskem słupje nad kursorom su prozne, se kursor k slědnej celi w słupje gibjo. | cmd ⌘Strg+↓
Gibjo kursor wó jadnu tabelu nalěwo k slědnej aktiwnej celi, kótaruž jo se spomnjeł. W śišćaŕskem pśeglěźe: Skoka k pjerwjejšnemu śišćaŕskemu bokoju. | cmd ⌘Strg+Bild ↑
Gibjo kursor wó jadnu tabelu napšawo k slědnej aktiwnej celi, kótaruž jo se spomnjeł. W śišćaŕskem pśeglěźe: Skoka k pśiducemu śišćaŕskemu bokoju. | cmd ⌘Strg+Bild ↓
Skoka wó jaden bok wobrazowki nalěwo. | ⌥ optionAlt+Bild ↑
Skoka wó jaden bok wobrazowki napšawo. | ⌥ optionAlt+Bild ↓
Gibjo kursor do zapódawańskeje smužki, źož móžośo formulu za aktualnu celu zapódaś. | Umsch+cmd ⌘Strg+F2
Gibjo kursor wót zapódawańskeje smužki do póla Mě. Móžośo teke Umsch+cmd ⌘Strg+T wužywaś. | Umsch+cmd ⌘Strg+F5

## Wuběrk

Efekt | Tastowe skrotconki
--- | ---
Wuběra cele wót aktualneje cele do prědneje cele aktualneje smužki. | Umsch+Pos1
Wuběra wšykne cele wót aktualneje cele do slědnego słupa, kótaryž daty w aktualnej smužce wopśimujo. | Umsch+Ende
Wuběra cele wót aktualneje cele do wó jaden bok w aktualnem słupje górjej abo rozšyrja eksistěrujucy wuběrk wó jaden bok górjej. | Umsch+Bild↑
Wuběra cele wót aktualneje cele do wó jaden bok w aktualnem słupje dołoj abo rozšyrja eksistěrujucy wuběrk wó jaden bok dołoj. | Umsch+Bild↓
Wuběra aktualnu smužku abo rozšyrja eksistěrujucy wuběrk do wšych wótpowědnych smužkow. | Umsch+prozne znamje
Wuběra aktualny słup abo rozšyrja eksistěrujucy wuběrk do wšych wótpowědnych słupow. | cmd ⌘Strg+prozne znamje
Wuběra wšykne cele w tabeli. | cmd ⌘Strg+Umsch+prozne znamje
Wuběra wšykne cele wobceŕka, kótaryž jo se napórał přez pógiby kursora z pomocu tastowych skrotconkow cmd ⌘Strg+Šypki. Gaž se to wužywa, aby smužki a słupy gromaźe wubrało, se pšawokutny celowy wobceŕk wuběra. Jolic kursor jo w proznej celi, se wuběrk wót aktualneje cele do prědneje cele z gódnotu k směroju tłoconeje šypkoweje tasty rozpśestrěwa. | cmd ⌘Strg+Umsch+Šypka
Wuběra datowy blok, kótaryž kursor wopśimujo. Blok jo susedny celowy wobceŕk, kótaryž daty wopśimujo a jo pśez prozne smužki a słupy wobgranicowany. Pśi comž (*) jo multiplikaciske znamuško na numeriskej tastaturje | cmd ⌘Strg+ * cmd ⌘Strg+ A
Wuběra wobceŕk matriksoweje formule, kótaryž kursor wopśimujo. Pśi comž (*) jo diwiděrowańske znamuško na numeriskej tastaturje | cmd ⌘Strg+ /
Cele wulašowaś (ako w meniju Tabela – Cele wulašowaś…) | cmd ⌘Strg+Minusowa tasta
Gibjo kursor wó jadnu celu dołoj we wubranem wobceŕku. Aby směr pódał, ku kótaremuž se kursor gibjo, wubjeŕśo LibreOfficeDev – NastajenjaRědy – Nastajenja - LibreOfficeDev Calc – Powšykne a změńśo nastajenje we Tłocćo Enter, aby wuběrk pśesunuł. | Enter (we wubranem wobceŕku)
Jolic celowe wopśimjeśe jo se rowno kopěrowało do mjazywótkłada a pśidatne wobźěłowanje njejo se pśewjadło w aktualnej dataji, tłocćo Enter, aby se wopśimjeśe z mjazywótkłada na aktualnej kursorowej poziciji zasajźijo. | Enter (pó kopěrowanju celowego wopśimjeśa)
Jolic mjazywótkład celowe wopśimjeśe wopśimujo a wobźěłowanje njejo se pśewjadło w dataji, ma Umsch+Enter samske zaźarženje ako Enter a wopśimjeśe se z mjazywótkłada na aktualnej kursorowej poziciji zasaźijo. Jolic cele njejsu wubrane, Umsch+Enter kursor k nawopacnemu směroju gibjo, kótaryž jo w nastajenju Tłocćo Enter, aby wuběrk pśesunuł, kótarež jo w LibreOfficeDev – NastajenjaRědy – Nastajenja– LibreOfficeDev Calc – Powšykne. Jolic celowy wobceŕk jo wubrany, Umsch+Enter kursor w aktualnem wuběrku k nawopacnemu směroju gibjo, kótaryž jo w nastajenjuTłocćo Enter, aby wuběrk pśesunuł definěrowany. | Umsch+Enter
Zmóžnja abo znjemóžnja pśidatny wuběrański modus. W toś tom modusu móžośo šypkowe tasty wužywaś, aby wuběrk rozšyrjaju. Móžośo teke do drugeje cele kliknuś, aby wuběrk rozšyrił. | F8

## Wócyniś, pokazaś abo schowaś

Efekt | Tastowe skrotconki
--- | ---
Pokazuje komentar, kótaryž k aktualnej celi słuša. | cmd ⌘Strg+F1
Wócynja dialog Mě definěrowaś. | cmd ⌘Strg+F3
Wócynja funkciski asistent. | cmd ⌘Strg+F2
Pokazujo abo chowa eksplorer datoweje banki. | Umsch+cmd ⌘Strg+F4
Pokazujo abo chowa Nawigator. | F5
Slědujo naslědnikam. | Umsch+F5
Slědujo pśedchadnikam. | Umsch+F9
Pówětšujo wusokosć aktualneje smužki (jano w modusu kompatibelnosći za zestarjete dokumenty OpenOffice.org). | ⌥ optionAlt+↓
Pómjeńšujo wusokosć aktualneje smužki (jano w modusu kompatibelnosći za zestarjete dokumenty OpenOffice.org). | ⌥ optionAlt+↑
Pówětšujo šyrokosć aktualnego słupa. | ⌥ optionAlt+→
Pómjeńšujo šyrokosć aktualnego słupa. | ⌥ optionAlt+←
Optiměrujo słupowu šyroskosć abo smužkowu wusokosć na zakłaźe aktualneje cele. | ⌥ optionAlt+Umsch+šypkowa tasta
Wócynja wokno Formatowe pśedłogi, źož móžośo celowemu wopśimjeśeju abo aktualnej tabeli formatowu pśedłogu pśipokazaś. | cmd ⌘+TF11
Pokazujo abo chowa formule město gódnotow we wšych celach. | cmd ⌘Strg+ ` (glejśo nožku pód toś teju tabelu)

Tasta `jo pódla tasty "1" na nejwěcej engelskich tastaturach. Jolic waša tastatura toś tu tastu njepokazujo, móžośo drugu tastu pśipokazaś: Wubjeŕśo Rědy – Pśiměriś… a klikniśo na rejtarik Tastatura. Wubjeŕśo kategoriju „Naglěd“ a pón funkciju „Formulu pokazaś“.

## Pśidaśe a zasajźenje

Efekt | Tastowe skrotconki
--- | ---
Pśidawa aktualnemu wuběrkoju tabelow pjerwjejšnu tabelu. Jolic wšykne tabele w tabelowem dokumenśe su wubrane, toś ta tastowa skrotconka jano pjerwjejšnu tabelu wuběra. To pjerwjejšnu tabelu k aktualnej tabeli cyni. | cmd ⌘Strg+Bild ↑
Pśidawa aktualnemu wuběrkoju tabelow pśiducu tabelu. Jolic wšykne tabele w tabelowem dokumenśe su wubrane, toś ta tastowa skrotconka jano pśiducu tabelu wuběra. To pśiducu tabelu k aktualnej tabeli cyni. | Umsch+cmd ⌘Strg+Bild ↓
Cele zasajźiś (ako w meniju Zasajźiś – Cele zasajźiś…) | cmd ⌘Strg+Plusowa tasta

## Tabele kopěrowaś a pśemjeniś

Na tabelowe rejtariki, kótarež se za nawigěrowanje mjazy tabelami wužywaju, daju se gromaźe z tastowymi skrotconkami kliknuś, aby slědujuce funkcije pśewjadli:

Efekt | Tastowe skrotconki
--- | ---
Napórajo kopiju tabele, na kótarejež rejtarik jo se kliknuło. Kopěrowana tabela se na poziciji placěrujo, źož tłocašk myški jo se pušćił. | cmd ⌘Strg + Tabelowy rejtarik śěgnuś
Cyni tabelu wobźěłujobnu. Wobźěłajśo tabelowe mě a tłocćo Enter, gaž sćo gótowy. | ⌥ optionAlt + na tabelowy rejtarik kliknuś

## Druge tasty, kótarež se w tabelowych dokumentach wužywaju

Efekt | Tastowe skrotconki
--- | ---
Tłocćo z wubraneju celu F2, aby celowe wopśimjeśe wócynił a jo wobźěłował. Jolic cela formulu wopśimujo, nawigěrujśo z pomocu šypkowych tastow pó tabeli, aby wobceŕkowe adrese lažko do formule zapódał. Tłocćo F2 znowego, aby wužywanje šypkowych tastow zmóžnił, z kótarymiž móžośo kursor w formulowem teksće gibaś. Kužde pśidatne wužywanje tasty F2 mjazy dwěma do togo wopisanyma stawoma pśešaltujo. Někotare dialogi maju zapódawańske póla z tłocaškom Pómjeńšyś. Gaž F2 tłocyśo, a kursor jo w takem pólu, se pśikaz Pómjeńšyś wuwjeźo. | F2
Pśerědujo relatiwne abo absolutne póśěgi (na pśikład A1, $A$1, $A1, A$1) w zapódawańskem pólu. | F4
Pśewjeźo pšawopisnu kontrolu w aktualnej tabeli. | F7
Wócynja tezawrus, jolic aktualna cela tekst wopśimujo. | cmd ⌘Strg+F7
Wuzwigujo cele, kótarež gódnoty wopśimuju. | cmd ⌘Strg+F8
Woblicujo změnjone formule w aktualnej tabeli. | F9
Woblicujo wšykne formule we wšych tabelach. | cmd ⌘Strg+Umsch+F9
Aktualizěrujo wubrany diagram. | cmd ⌘Strg+F9
Napórajo dokumentowu pśedłogu. | Umsch+F11
Aktualizěrujo pśedłogi. | Umsch+cmd ⌘Strg+F11
Rědujo wubrany datowy wobceŕk. | F12
Wótpórajo zrědowanje wubranego datowego wobceŕka. | cmd ⌘Strg+F12

## Formatěrowanje licbow z tastowymi skrotconkami

Slědujuce celowe formaty daju se z tastaturu nałožyś:

Efekt | Tastowe skrotconki (nic na numeriskej tastaturje)
--- | ---
Dialog Cele formatěrowaś wócyniś | cmd ⌘Strg+1
Dwě decimalnej městnje, źěleńske znamuško tysacowkow | cmd &#x2318; Strg+&#x21E7;+ 1
Standardny eksponencialny format | cmd &#x2318; Strg+&#x21E7;+2
Standardny datumowy format | cmd &#x2318; Strg+&#x21E7;+3
Standardny pjenjezny format | cmd &#x2318; Strg+&#x21E7;+4
Standardny procentowy format (dwě decimalnej městnje) | cmd &#x2318; Strg+&#x21E7;+5
Standardny format | cmd &#x2318; Strg+&#x21E7;+6

## Wužywanje pivotowych tabelow

Slědujuce tastowe skrotconki su za dialog Wugótowanje pivotowych tabelow.

Efekt | Tastowe skrotconki
--- | ---
Běžy pó wobceŕkach a tłocaškach dialoga wótprědka naslědk, aby se fokus změnił. | Tabulator
Běžy pó wobceŕkach a tłocaškach dialoga wótslědka doprědka, aby se fokus změnił. | Umsch+Tabulator
Pśesuwa fokus wó jaden zapisk w aktualnem dialogowem wobceŕku górjej. | ↑
Pśesuwa fokus wó jaden zapisk w aktualnem dialogowem wobceŕku dołoj. | ↓
Pśesuwa fokus wó jaden zapisk w aktualnem dialogowem wobceŕku nalěwo. | ←
Pśesuwa fokus wó jaden zapisk w aktualnem dialogowem wobceŕku napšawo. | →
Wuběra prědny zapisk w aktualnem dialogowem wobceŕku. | Pos1
Wuběra slědny zapisk w aktualnem dialogowem wobceŕku. | Ende
Kopěrujo abo pśesuwa aktualne pólo do wobceŕka „Smužkowe póla“. | ⌥ optionAlt a pódšmarnjone znamuško w pópisanju „Smužkowe póla“
Kopěrujo abo pśesuwa aktualne pólo do wobceŕka „Słupowe póla“. | ⌥ optionAlt a pódšmarnjone znamuško w pópisanju „Słupowe póla“
Kopěrujo abo pśesuwa aktualne pólo do wobceŕka „Datowe póla“. | ⌥ optionAlt a pódšmarnjone znamuško w pópisanju „Datowe póla“
Kopěrujo abo pśesuwa aktualne pólo do wobceŕka „Filtry“. | ⌥ optionAlt a pódšmarnjone znamuško w pópisanju „Filtry“
Pśesuwa aktualne pólo wó jadnu poziciju górjej. | cmd ⌘Strg+↑
Pśesuwa aktualne pólo wó jadnu poziciju dołoj. | cmd ⌘Strg+↓
Pśesuwa aktualne pólo wó jadnu poziciju nalěwo. | cmd ⌘Strg+←
Pśesuwa aktualne pólo wó jadnu poziciju napšawo. | cmd ⌘Strg+→
Pśesuwa aktualne pólo do prědneje pozicije. | cmd ⌘Strg+Pos1
Pśesuwa aktualne pólo do slědneje pozicije. | cmd ⌘Strg+Ende
Wótwónoźujo aktualne pólo z wobceŕka. | Entf

Pódobne temy

Powšykne tastowe skrotconki w LibreOfficeDev

Tastowe skrotconki (LibreOfficeDev Calc bźezbariernosć)

Tastowe skrotconki (LibreOfficeDev bźezbariernosć)

Pšosym pódprějśo nas!