Wopśimjeśe

# Formula

Wócynja pódmeni, z kótaregož móžośo formulu do tabeloweje cele zasajźiś. Stajśo kursor do cele w tabeli abo na poziciji w dokumenśe, źož se ma wuslědk zjawiś. Klikniśo na symbol Formula a wubjeŕśo póžedanu formulu z pódmenija.

Formula se w zapódawańskej smužce pokazujo. Aby wobceŕk celow w tabeli pódał, wubjeŕśo póžedane cele z myšku. Wótpowědne celowe póśěgi se teke w zapódawańskej smužce pokazuju. Zapódajśo pśidatne parametry, jo-lic trjeba, a klikniśo na Nałožyś, aby swój zapisk. Móžośo teke formulu direktnje zapódaś, jolic korektnu syntaksu znajośo. To jo na pśikład w dialogoma Póla zasajźiś a Póla wobźěłaś trjebne.

Pśistup k toś tomu pśikazoju …

#### Z menijoweje rědki:

K Tabela – Formulu wobźěłaś.

#### Z pówjercha z rejtarikami:

Wubjeŕśo Formulu wobźěłaś w rejtariku Tabela

#### Z bocnice:

Wócyńśo wokno Tabela wobceŕka Kakosći a wubjeŕśo Formulu wobźěłaś.

#### Ze symbolowych rědkow:

Formula

#### Z tastatury:

Tłocćo F2.

## Zespominanje formulowych nastajenjow

### Zakładne liceńske funkcije

Operacija | Mě | Pśikład
--- | --- | ---
Adicija | + | Wulicujo sumu. Pśikład: <A1> + 8
Subtrakcija | - | Wulicujo diferencu. Pśikład: 10 - <B5>
Multiplikacija | MUL abo * | Wulicujo produkt. Pśikład: 7 MUL 9 63 pokazujo
Diwizija | DIV abo / | Wulicujo kwocient. Pśikład: 100 DIV 15 6,67 pokazujo

### Zakładne funkcije w pódmeniju

Funkcija | Mě | Pśikład
--- | --- | ---
Suma | SUM | Wulicujo sumu wubranych celow. Pśikład: SUM <A2:C2> pokazujo sumu gódnotow w celach A2 do C2
Wótrownaś/Narownaś | ROUND | Wótrownujo/Narownujo licbu na pódane decimalne městna. Pśikład: 15,678 ROUND 2 15,68 pokazujo
Kwadratny kórjeń | SQRT | Wulicujo kwadratny kórjeń. Pśikład: SQRT 25 5 pokazujo
Potenca | POW | Wulicujo potencu licby. Pśikład: 2 POW 8 256 pokazujo

### Operatory

Móžośo wšake operatory do swójeje formule zasajźiś. Wubjeŕśo ze slědujucych funkcijow:

Operator | Mě | Pśikład
--- | --- | ---
Źěleńske znamuško lisćiny | | | Wótźělujo elementy w lisćinje. Pśikład za wužywanje lisćiny: MIN 10|20|50|<C6>|<A2:B6>|20
Jadnak | EQ abo == | Pśeglědajśo, lěc wubrane gódnoty su jadnake. Jolic njejsu jadnake, jo wuslědk 0 (wopak), howac 1 (wěrno). Pśikład: <A1> EQ 2 1 pokazujo, jolic wopśimjeśe A1 jo 2
Nic jadnak | NEQ abo != | Testujo za njejadnakosću mjazy wubranymi gódnotami. Pśikład: <A1> NEQ 2 0 (wopak) pokazujo, jolic wopśimjeśe A1 jo 2
Mjenjej ako abo jadnak | LEQ | Testujo za gódnotami, kótarež su mjeńše ako abo jadnak pódatej gódnośe. Pśikład: <A1> LEQ 2 1 (wěrno) pokazujo, jolicwopśimjeśe A1 jo mjeńše ako abo jadnak 2
Wětšy ako abo jadnak | GEQ | Testujo za gódnotami, kótarež su wětše ako abo jadnak pódanej gódnośe. Pśikład: <A1> GEQ 2 1 (wěrno) pokazujo, jolic wopśimjeśe A1 jo wětše ako abo jadnak 2
Mjeńšy | L | Testujo za gódnotami, kótarež su mjeńše ako pódana gódnota. Pśikład: <A1> L 2 1 (wěrno) pokazujo, jolic wopśimjeśe A1 jo mjeńše ako 2
Wětšy | G | Testujo za gódnotami, kótarež su wětše ako pódana gódnota. Pśikład: <A1> G 2 1 (wěrno) pokazujo, jolic wopśimjeśe A1 jo wětšy ako 2
Logiske ABO | OR | Testujo za gódnotami, kótarež logiskemu ABO wótpowěduju. Pśikład: 0 OR 0 0 (wopak) pokazujo, wšykno druge 1 (wěrno)
Logiske ekskluziwne ABO | XOR | Testujo za gódnotami, kótarež logiskemu ekskluziwnemu ABO wótpowěduju. Pśikład: 1 XOR 0 pokazujo (wěrno)
Logiske A | AND | Testujo za gódnotami, kótarež logiskemu A wótpowěduju. Pśikład: 1 AND 2 1 pokazujo (wěrno)
LOGISKI NIC | NOT | Testujo za gódnotami, kótarež logiskemu NIC wótpowěduju. Pśikład: NOT 1 (wěrno) 0 pokazujo (wopak)

### Statistiske funkcije

Móžośo ze slědujucych statistiskich funkcijow wubraś:

Funkcija | Mě | Pśikład
--- | --- | ---
Pśerězk | MEAN | Wulicujo aritmetiski pśerězk gódnotow we wobceŕku abo lisćinje. Pśikład: MEAN 10|30|20 20 pokazujo
Minimalna gódnota | MIN | Wulicujo minimalnu gódnotu we wobceŕku abo lisćinje. Pśikład: MIN 10|30|20 10 pokazujo
Maksimalna gódnota | MAX | Wulicujo maksimalnu gódnotu we wobceŕku abo lisćinje. Pśikład: MAX 10|30|20 30 pokazujo
Produkt | PRODUCT | Wulicujo produkt wubranych celow. Pśikład: PRODUCT <A2:C2> pokazujo produkt gódnotow w celach A2 do C2
Licba | COUNT | Licy licbu njeproznych celow. Pśikład: COUNT <A2:C2> licbu njeproznych celow w A2 do C2 pokazujo

### Funkcije

Móžośo ze slědujucych funkcijow wubraś:

Funkcija | Mě | Pśikład
--- | --- | ---
Sinus | SIN | Wulicujo sinus we wobłukowej měrje. Pśikład: SIN (PI/2) 1 pokazujo
Kosinus | COS | Wulicujo kosinus we wobłukowej měrje Pśikład: COS 1 0,54 pokazujo
Tangens | TAN | Wulicujo tangens we wobłukowej měrje Pśikład: TAN <A1>
Arkussinus | ASIN | Wulicujo arkussinus we wobłukowej měrje Pśikład: ASIN 1
Arkuskosinus | ACOS | Wulicujo arkuskosinus we wobłukowej měrje Pśikład: ACOS 1
Arkustangens | ATAN | Wulicuje arkustangens we wobłukowej měrje. Pśikład: ATAN 1
Absolutna gódnota | ABS | Wrośa absolutnu gódnotu licby. Pśikład: ABS -34 34 wrośa
Pśedznamuško | SIGN | Wrośa pśedznamuško licby. Pśikład: SIGN -23 -1 wrośa
Cełolicbowy źěl | INT | Wrośijo cełolicbowy źěl licby. Pśikład: INT 2.6 2 wrośijo
Cełolicbowy zbytk diwizije | MOD | Wrośijo zbytk, gaž se jadna ceła licba pśez drugu diwiděrujo. Pśikład: MOD(18 | 4) 2 wrośijo

### Wariable za dokumentowe kakosći

Móžośo slědujuce dokumentowe kakosći pód Dataja – Kakosći – Statistika namakaś.

Mě | Wopisanje
--- | ---
CHAR | Licba znamuškow w dokumenśe
WORD | Licba słowow w dokumenśe
PARA | Licba wótstawkow w dokumenśe
GRAPH | Licba grafikow w dokumenśe
TABLES | Licba tabelow w dokumenśe
OLE | Licba OLE-objektow w dokumenśe
PAGE | Cełkowna licba bokow w dokumenśe

### Dalšne definěrowane gódnoty

Wopisanje | Mě | Gódnota
--- | --- | ---
PI | PI | 3.1415...
Eulerowa licba | E | 2.71828...
Wěrno | TRUE | njejadnak 0
Wopak | FALSE | 0

Pšosym pódprějśo nas!