Wopśimjeśe

# Zapis (swójski)

Slědujuce nastajenja su k dispoziciji, gaž Swójski ako typ zapisa wuběraśo.

Pśistup k toś tomu pśikazoju …

Wubjeŕśo Zasajźiś – Zapis wopśimjeśa a gronidłowy zapis – Zapis wopśimjeśa, gronidłowy zapis abo zapis literatury… – Rejtarik: Typ (gaž Swójski jo wubrany typ)

Swójske zapise su w pólu Typ k dispoziciji, gaž nowy swójski zapis w swójom dokumenśe napórajośo.

### Typ a titel

Pódajśo typ a titel zapisa.

#### Titel

Zapódajśo titel za wubrany zapis.

#### Typ

Wubjeŕśo typ zapisa, kótaryž cośo zasajźiś abo wobźěłaś. Nastajenja, kótarež su k dispoziciji, wót typa zapisa wótwisuju, kótaryž wuběraśo. Jolic kursor jo w zapisu, gaž Zasajźiś – Zapis wopśimjeśa a gronidłowy zapis – Zapis wopśimjeśa, gronidłowy zapis a zapis literatury… wuběraśo, móžośo ten zapis wobźěłaś.

#### Pśeśiwo manuelnym změnam šćitany

Zajźujo tomu, až se wopśimjeśe zapisa změnja. Manuelne změny, kótarež na zapisu pśewjedujośo, se zgubuju, gaž se zapis aktualizěrujo. Jolic cośo z kursorom pó šćitanem wobceŕku kulnuś, wubjeŕśo LibreOfficeDev – NastajenjaRědy – Nastajenja… – LibreOfficeDev Writer – Formatěrowańske pomocne srědki a pón kontrolny kašćik Kursor zmóžniś we wótrězku Šćitane wobceŕki.

### Gronidłowy zapis abo zapis wopśimjeśa napóraś

#### Za

Wubjeŕśo, lěc se ma zapis za dokument abo za aktualny kapitel napóraś.

## Napóraś z

### Pśedłogi

Zapśimujo wótstawki z wótstawkowymi pśedłogami, kótarež su w dialogu Pśedłogi pśipokazaś ako zapiski zapisa pódane. Aby wótstawkowe pśedłogi wubrał, klikniśo na tłocašk Pśedłogi pśipokazaś napšawo pódla toś togo nastajenja.

#### Pśedłogi pśipokazaś

Wócynja dialog Pśedłogi pśipokazaś, źož móžośo wótstawkowe pśedłogi wubraś, kótarež cośo do zapisa zapśimjeś. Wubjeŕśo póžedanu rowninu zapisa, na kótarejž se ma pśedłoga w zapisu pokazaś.

#### Zapiski zapisa

Wubjeŕśo toś to nastajenje, aby zapiski zapisa, kótarež su z Zasajźiś – Zapis wopśimjeśa a gronidłowy zapis – Zapis zapiska… do dokumenta zasajźone, do generěrowanego zapisa zapśimjeł.

### Tabele

Zapśimujo tabele do zapisa.

### Grafiki

Zapśimujo grafiki do zapisa.

### Wobłuki

Zapśimujo wobłuki do zapisa.

### OLE-objekty

Zapśimujo OLE-objekty do zapisa.

#### Rozrědowańsku rowninu wužywaś

Pśipokažćo rowninu zapisa pó rozrědowańskej rowninje nadpisma njepósrědnje pśed tabelu, grafiku, wobłukom abo OLE-objektom. Ze standardnymi nastajenjami jo zasunjenje generěrowanego zapisa śim wětše šym wuša jo rozrědowańska rownina.

Pódobne temy

Zapisk zapisa definěrowaś

Pšosym pódprějśo nas!