Wopśimjeśe

# Powšykne

Pódawa powšykne nastajenja za LibreOfficeDev.

Pśistup k toś tomu pśikazoju …

Wubjeŕśo LibreOfficeDev – NastajenjaRědy – Nastajenja… – LibreOfficeDev - Powšykne.

## Pomoc

Pódawa zaźaržanje instalěrowaneje pomocy.

### Rozšyrjone pokaze

Pokazujo pomocny tekst, gaž kursor nad symbolom, menijowym pśikazom abo wóźeńskim elementom w dialogu źaržyśo.

### Warnowaś, jolic lokalna pomoc njejo zainstalěrowana

Jolic pomoc offline njejo instalěrowana, wy pak sćo z internetom zwězany, se dialog zjawijo, kótaryž móžnosć Pomoc online cytaś póbitujo. Klikniśo na W pórěźe, aby swój standardny webwobglědowak boki pomocy online LibreOfficeDev wócynił.

Dialog teke wótkaz k zatwarjonemu bokoju pomocy wopśimujo, kótaryž instrukcije za instalěrowanje zatwarjoneje pomocy bitujo.

### Dialog „Pokazka dnja“ pśi startowanju pokazaś

Pokazujo małe wokno z pśipadnym pokazom za wužywanje LibreOfficeDev. Toś to wokno se zjawijo, gaž swój prědny dokumenta dnja wócynjaśo.

## Dialogi

### Dialogi LibreOfficeDev za wócynjanje/składowanje wužywaś

Wubjeŕśo toś to nastajenje, aby dialoga Wócyniś a Składowaś wužywał, kótarejž LibreOfficeDev sobu pśinjaso. Wótwónoźćo kokulku z kašćika, aby dialoga Wócyniś a Składowaś źěłowego systema swójogo licadła wužywał.

### Barwowy dialog LibreOfficeDev wužywaś

Wubjeŕśo toś to nastajenje, aby dialog barwowego wuběrka wužywał, kótaryž LibreOfficeDev sobu pśinjaso. Wótwónoźćo kokulku z kašćika, aby dialog barwowego wuběrka źěłowego systema wašogo licadła wužywał.

## Dokumentowy status

### Śišćanje status "dokument změnjony" staja

Pódawa, lěc se maja śišćanje dokumenta za změnu. Gaž toś to nastajenje jo markěrowane, pšašaju se, lěc se maju změny pśi zacynjanju składowaś. Śišćaŕski datum se pón ako změna do kakosćow dokumenta zapisujo.

## Lěto (dwójoměstnowe)

Definěrujo datumowy wobceŕk, w kótaremž system dwójoměstnowe lěto spóznawa.

W LibreOfficeDev se lěta ze styrimi městnami zwobrazujo, togodla jo rozdźěl mjazy 1.1.99 a 1.1.01 dwě lěśe. Nastajenje Lěto (dwójoměstnowe) wužywarjeju zmóžnja, lěta definěrowaś, w kótarychž se dwójoměstnowe datumy licbje 2000 pśidawaju. Aby ilustrěrował, lěc datum 1930 abo pózdźejšy pódawaśo, se zapódaśe 2020-01-01 město 1920-01-01 spóznawa.

## Pomoc pśi pólěpšanju LibreOfficeDev

### Naspominanje za słanje rozpšawy wowalenjow na załožbu The Document Foundation

Pšaša se was, lěc cośo rozpšawu wowalenja słaś, aby wuwijarjam pomagał, spušćobnosć software pólěpšył. Gažkuli se LibreOfficeDev wowalujo, móžośo rozsuźiś, rozpšawu, kótaraž anonymne informacije za pytanje zmólkow słaś, aby wy pomagał, zawinu namakaś.

## Malsny startowak LibreOfficeDev

### LibreOfficeDev za systemowy start zacytaś

Jolic toś to nastajenje jo zmóžnjone, se LibreOfficeDev do składa zacytajo, gaž se licadło startujo, abo gaž se LibreOfficeDev znowego startujo. Gaž jo zacytany, se cas za wócynjanje LibreOfficeDev reducěrujo. Symbol se teke systemowej wótkładnicy pśidawa. Klikniśo z pšaweju tastu na symbol, aby meni za wócynjanje nowych abo eksistěrujucych dokumentow pokazał, a za zastajanje malsnego startowaka.

## Datajowe zwězanja LibreOfficeDev

### Standardne nałoženja Windows

Wuwołajśo zastojanje datajowych pśirědowanjow Windows. Toś ten tłocašk se pó pšawidłach zastojanja datajowych pśirědowanjow zaźaržujo, z kótarymiž se „Standard-Apps“ in Windows 7, 8 a 8.1 wócynjaju; a aby powěźeńku pokazało, kak se dajo aplet we Windows 10 wócyniś.

Pšosym pódprějśo nas!