Wopśimjeśe

# Wobalka

Napórajo wobalku. Na tśich rejtarikach móžośo dostawarja a wótpósłarja, poziciju a format za wobej adresy, wjelikosć wobalki a wusměrjenje wobalki pódaś.

Pśistup k toś tomu pśikazoju …

#### Z menijoweje rědki:

Wubjeŕśo Zasajźiś – Wobalka…

#### Z pówjercha z rejtarikami:

Wubjeŕśo Rědy – Wobalka.

Wubjeŕśo Wobalka w meniju Rědy rejtarika Rědy.

Wubjeŕśo Wobalka w meniju Zasajźiś rejtarika Zasajźiś.

#### Ze symbolowych rědkow:

Wobalku zasajźiś

## Wobalka

Zapódajśo adresu dostawarja a adresu wótpósłarja za wobalku. Móžośo teke adresowe póla z datoweje banki zasajźiś, na pśikład z datoweje banki adresow.

## Format

Pódawa wugótowanje a wótměry wobalki.

## Śišćak

Nastaja śišćaŕske nastajenja za wobalku.

## Nowy dok.

Napórajo nowy dokument a zasajźujo wobalku.

## Zasajźiś

Zasajźujo wobalku pśed aktualnym bokom w dokumenśe.

### Slědk stajiś

Staja změny slědk, kótarež su se pśewjadli w aktualnem rejtariku, na te nastajenja, kótarež do togo su byli we wócynjonem dialogu.

## Wobalku z dokumenta wulašowaś

1. Klikniśo na bok z wobalku, aby jen k aktualnemu bokoju cynił.

2. Klikniśo z pšaweju tastu na pólo w statusowej smužce, kótarež „Wobalka“ pokazujo.

   Pódmeni se wócynijo, kótaryž někotare pśedłogi boka pokazujo.

3. Wubjeŕśo pśedłogu boka „Standard“ z pódmenija.

   To specialne formatěrowanje boka „Wobalka“ wótwónoźijo.

4. Lašujśo wobłuki za wótpósłarja a dostawarja. Klikniśo na ramik kuždego wobłuka a tłocćo tastu Entf.

Pšosym pódprějśo nas!