Wopśimjeśe

# Makro

Wócynja dialog Makro, źož móžośo makra LibreOfficeDev Basic napóraś, wobźěłaś, zastojaś a wuwjasć.

## Mě makra

Pokazujo mě wubranego makra. Aby mě makra napórał abo změnił, zapódajśo how mě.

## Makro z / Makro składowaś w

Nalicyjo biblioteki a module, źož móžośo swóje makra wócyniś abo składowaś. Aby makro z wěstym dokumentom składował, wócyńśo dokument a pón toś ten dialog.

## Wuwjasć / Składowaś

Wuwjeźo aktualne makro abo składujo jo.

## Pśipokazaś

Wócynja dialog Přiměrić, źož móžośo menijowemu pśikazoju, symbolowej rědce abo tšojenjeju wubrane makro pśipokazaś.

## Wobźěłaś

Startujo editor LibreOfficeDev Basic a wócynja wubrane makro za wobźěłowanje.

## Nowy/Lašowaś

Napórajo nowe makro abo lašujo wubrane makro.

Aby nowe makro napórał, wubjeŕśo modul „Standard“ w lisćinje Makro z a klikniśo pón na Nowy.

Aby makro wulašował, wubjeŕśo jo a klikniśo pón na Wulašowaś.

## Zastojaś

Wócynja dialogMakro zastojaś, źož móžośo nowe makrowe module, dialogi a biblioteki pśidaś abo eksistěrujuce wobźěłaś abo wulašowaś.

### Modul/Dialog

Nalicyjo eksistěrujuce makra a dialogi.

Móžośo modul abo dialog mjazy bibliotekami śěgnuś a pušćiś.

Aby dialog abo modul kopěrował, źaržćo tastu CmdStrg tłoconu, mjaztym až śěgaśo a pušćijośo.

### Wobźěłaś

Wócynja wubrane makro abo wubrany dialog za wobźěłowanje.

### Nowy

Napórajo nowy modul.

Napórajo nowy dialog.

### Rejtarik Biblioteki

Zmóžnja wam makrowe biblioteki zastojaś.

### Městno

Wubjeŕśo městno, kótarež makrowe biblioteki wopśimujo, kótarež cośo zastojaś.

### Biblioteka

Nalicyjo makrowe biblioteki na wubranem městnje.

### Wobźěłaś

Wócynja editor LibreOfficeDev Basic, aby mógał wubranu biblioteku změniś.

### Gronidło

Pśipokazujo abo wobźěłujo gronidło za wubranu biblioteku. Biblioteki „Standard“ njamógu gronidło měś.

### Nowy

Napórajo nowu biblioteku.

### Mě

Zapódajśo mě za nowy modul, dialog abo nowu biblioteku.

### Pśipowjesyś

Pytajśo biblioteku LibreOfficeDev Basic, kótaruž cośo aktualnej lisćinje pśidaś a klikniśo pón na Wócyniś.

Pšosym pódprějśo nas!