Wopśimjeśe

# Lisćiny

Wócynja pódmeni, źož móžośo pśikaze za napóranje a wobźěłowanje lisćinow wubraś.

Pśistup k toś tomu pśikazoju …

#### Z menijoweje rědki:

Wubjeŕśo Format – Lisćiny

## Žedna lisćina

Wótwónoźujo numerěrowanje abo naliceńske znamuška a zasunjenja lisćiny za aktualny wótstawk abo wubrane wótstawki.

## Njerědowana lisćina

Pśipokazujo wubranym wótstawkam naliceńske dypki abo wótwónoźujo je z wótstawkow.

## Numerěrowana lisćina

Pśidawa wubranemu wótstawkoju numerěrowanje abo wótwónoźujo jo.

## Rozrědowańsku rowninu nižej zastopnjowaś

Pśesuwa numerěrowane nadpismo tam, źož kursor jo, abo wubrane nadpisma wó jadnu rozrědowańsku rowninu dołoj.Pśesuwa lisćinowy wótstawk tam, źož kursor jo, abo wubrane lisćinowe wótstawki wó jadnu lisćinowu rowninu dołoj.

## Rozrědowańsku rowninu wušej zastopnjowaś

Pśesuwa numerěrowane nadpismo tam, źož kursor jo, abo wubrane nadpisma wó jadnu rozrědowańsku rowninu górjej.Pśesuwa lisćinowy wótstawk tam, źož kursor jo, abo wubrane lisćinowe wótstawki wó jadnu lisćinowu rowninu górjej.

## Rowninu rozrědowanja z póddypkami nižej zastopnjowaś

Zastopnjujo lisćinu lisćinowego wótstawka nižej, źož kursor jo a jeje póddypki k pśiducej lisćinowej rowninje.

## Rowninu rozrědowanja z póddypkami wušej zastopnjowaś

Zastopnjujo lisćinowu rowninu lisćinowego wótstawka wušej, źož kursor jo a jeje póddypki k pśiducej lisćinowej rowninje.

## Zapisk dołoj pśesunuśDołoj pśesunuś

Pśesuwa wótstawk, w kótaremž kursor jo, abo wubrane wótstawki, za pśiducy wótstawk.

## Zapisk górjej pśesunuśGórjej pśesunuś

Pśesuwa wótstawk, w kótaremž kursor jo, abo wubrane wótstawki, pśed pjerwjejšny wótstawk.

## Zapisk z póddypkami dołoj pśesunuś

Pśesuwa lisćinowy wótstawk, źož kursor jo, a jogo póddypki za slědujucy lisćinowy wótstawk ze samskeju lisćinoweju rowninu.

## Zapisk z póddypkami górjej pśesunuś

Pśesuwa lisćinowy wótstawk, źož kursor jo, a jogo póddypki pśed pjerwjejšny lisćinowy wótstawk ze samskeju lisćinoweju rowninu.

## Njenumerěrowany zapisk zasajźiś

Zasajźujo wótstawk bźez numerěrowanja. Eksistěrujuce numerěrowanje so njewobwliwujo.

## Numerěrowanje znowego zachopiś

Zachopina lisćinowe numerěrowanje znowego. Toś ten pśikaz jo jano aktiwny, gaž kursor jo w lisćinje.

## Lisćinje pśidaś

Pśidawa pjerwjejšnej lisćinje aktualny wótstawk abo wubrane wótstawki.

## K pśiducemu wótstawkoju w rowninje

Skócyjo k pśiducemu wótstawkoju ze samskeju lisćinoweju rowninu.

## K pjerwjejšnemu wótstawkoju w rowninje

Skócyjo k pjerwjejšnemu wótstawkoju ze samskeju lisćinoweju rowninu.

Pšosym pódprějśo nas!