Wopśimjeśe

# Tabelowy asistent – Primarny kluc nastajiś

Pódawa pólo w tabeli, kótarež se ma ako primarny kluc wužywaś.

## Primarny kluc napóraś

Wubjeŕśo toś to nastajenje, aby primarny kluc napórał. Pśidajśo kuždej tabeli datoweje banki primarny kluc, aby kuždu datowu sajźbu jasnje identificěrował. Za někotare systemy datoweje banki w LibreOfficeDev jo primarny kluc nuznje trjebny za wobźěłowanje tabelow.

### Primarny kluc awtomatiski pśidaś

Wubjeŕśo toś to nastajenje, aby primarny kluc ako pśidatne pólo pśidał.

### Eksistěrujuce pólo ako primarny kluc wužywaś

Wubjeŕśo toś to nastajenje, aby eksistěrujuce pólo z jasnymi gódnotami ako primarny kluc wužywał.

#### Pólne mě

Wubjeŕśo pólne mě.

#### Awtomatiska gódnota

Wubjeŕśo toś to nastajenje, aby gódnotu zasajźił a gódnotu póla za kuždu datowu sajźbu inkrementěrował. Datowa banka musy awtomatiske inkrementěrowanje pódpěraś, aby mógał funkciju Awtogódnota wužywaś.

### Primarny kluc pśez někotare póla definěrowaś

Wubjeŕśo toś to nastajenje, aby primarny kluc z kombinacije někotarych eksistěrujucych pólow napórał.

#### Póla, kótarež su k dispoziciji

Wubjeŕśo pólo a klikniśo na >, aby jo lisćinje pólow primarnego kluca pśidał.

### >

Klikniśo, aby wubrane póla do lisćinowego póla pśesunuł, na kótarež šypka pokazujo.

### <

Klikniśo, aby wubrane póla do lisćinowego póla pśesunuł, na kótarež šypka pokazujo.

#### Póla primarnego kluca

Wubjeŕśo pólo a klikniśo na <, aby jo z lisćiny pólow primarnego kluca wótwónoźeł. Primarny kluc se ako rjeśaz pólow w toś tej lisćinje napórajo, wótgórjejka dołoj.

Tabelowy asistent – Tabelu napóraś

Pšosym pódprějśo nas!