Wopśimjeśe

# Funkcije LibreOfficeDev Impress

LibreOfficeDev Impress wam zmóžnja, profesionelne prezentacije napóraś, kótarež mógu diagramy, kreslańske objekty, tekst, multimedije a wjele drugich elementow wopśimowaś. Jolic cośo, móžośo samo prezentacije Microsoft PowerPoint importěrowaś a změniś.

Animacije, folijowe pśechady a multimedije su jano někotare z technikow, kótarež móžośo wužywaś, aby swóje prezentacije na wobrazowce spódobnje wugótował.

## Wektorowe grafiki napóraś

Wjele rědow za napóranje wektorowych grafikow w LibreOfficeDev Draw jo teke w LibreOfficeDev Impress k dispoziciji.

## Folije napóraś

LibreOfficeDev Impress wam pśedłogi bitujo, z kótarymiž móžośo profesionelnje wuglědajuce folije napóraś.

Móžośo swójim folijam teke wjele dynamiskich efektow pśirědowaś, na pśikład animacije a pśechadne efekty.

## Prezentacije napóraś

Někotare naglědy abo boki su k dispoziciji, gaž prezentaciju wugótujośo. Naglěd Folijowe sortěrowanje na pśikład wam pśeglěd wó wašych folijach ako miniaturki, mjaztym až bok cedlikow do ruki foliju ako teke tekst wopśimujo, kótarež cośo pśiglědowarjam pokazaś.

LibreOfficeDev wma zmóžnja, timing wašeje prezentacije wopytaś.

## Prezentacije wózjawiś

Móžośo swóje folije na wobrazowce, ako cedliki do ruki abo ako HTML-dokumenty wózjawiś.

## Prezentacije pokazaś

Z LibreOfficeDev Impress móžośo prezentaciju awtomatiski abo manuelnje wuwjasć.

Pšosym pódprějśo nas!