Wopśimjeśe

# Tabelowy asistent – Typy a formaty nastajiś

Pódawa pólne informacije za waše wubrane póla.

## Wubrane póla

Wubjeŕśo pólo, aby pólne informacije wobźěłał.

### ^

Klikniśo, aby wubrane pólo wó jaden zapisk w lisćinje górjej pśesunuł.

### v

Klikniśo, aby wubrane pólo wó jaden zapisk w lisćinje dołoj pśesunuł.

### −

Wótwónoźćo wubrane pólo z lisćinowego póla.

### +

Pśidajśo lisćinowemu póloju nowe datowe pólo.

## Pólne informacije

### Pólne mě

Pokazujo mě wubranego datowego póla. Jolic cośo, móžośo nowe mě zapódaś.

### Pólny typ

Wubjeŕśo pólny typ.

### Awtogódnota

Jolic toś to nastajenje jo na Jo stajone, se gódnoty za toś to datowe pólo pśez funkcisku jadnotku datoweje banki generěruju.

### Zapisk trjebny

Jolic toś to nastajenje jo na Jo stajone, toś to pólo njesmějo prozne byś.

### Dłujkosć

Pódawa licbu znamuškow za datowe pólo.

### Decimalne městna

Pódawa licbu decimalnych městnow za datowe pólo. Toś to nastajenje jo jano za numeriske abo decimalne datowe póla k dispoziciji.

### Standardna gódnota

Pódawa standardnu gódnotu za pólo Jo/Ně.

### Instrukcija awtomatiskego inkrementa

Zapódajśo pomjenjowaŕ SQL-pśikaza, kótaryž datowe žrědło instruěrujo, wěste datowe pólo cełeje licby (integer) awtomatiski inkrementěrowaś. Slědujuca MySQL-instrukcija na pśikład jo instrukciju AUTO_INCREMENT wužyła, aby pólo „ID“ kuždy raz pówušyła, gaž instrukcija datowe pólo napórajo:

CREATE TABLE "tabela1" ("ID" INTEGER AUTO_INCREMENT)

Za toś ten pśikład musyśo AUTO_INCREMENT do póla Instrukcija awtomatiskego inkrementa zapódaś.

Tabelowy asistent – Primarny kluc nastajiś

Pšosym pódprějśo nas!