Wopśimjeśe

# Sćažki

Toś ten wótrězk standardne sćažki k wažnym zarědnikam w LibreOfficeDev wopśimujo. Toś te sćažki daju se wót wužywarja wobźěłaś.

Pśistup k toś tomu pśikazoju …

Wubjeŕśo LibreOfficeDev – NastajenjaRědy – Nastajenja… – LibreOfficeDev – Sćažki.

Wubjeŕśo Rědy – Awtomatiski tekst… – tłocašk: Sćažka… (jano awtomatiski tekst).

## Sćažki wužywane pśez LibreOfficeDev

Aby zapisk w lisćinje změnił, klikniśo na zapisk a pón na Wobźěłaś. Móžośo teke dwójcy na zapisk kliknuś.

## Standard

Tłocašk Standard pśeddefiněrowane sćažki za wšykne wubrane zapiski slědki staja.

## Wobźěłaś

Klikniśo, aby dialog Sćažku wubraś abo Sćažki wobźěłaś pokazał.

Móžośo pórěd zapiskow změniś, gaž na rědku w słupje Typ klikaśo. Słupowa šyrokosć dajo se změniś, gaž źěleńske znamuško mjaz słupami z myšku pśesuwaśo.

Zapis {wužywaŕski_profil} a jogo pódzapise wužywaŕske daty wopśimuju.Městno zapisa {wužywaŕski_profil} se póstaja, gaž se LibreOfficeDev instalěrujo. Glejśo wótrězk Standardne městno we wikiboku wó wužywaŕskem profilu LibreOffice za dalšne informacije wó typiskich městnach wužywaŕskego profila w rozdźělnych źěłowych systemach.

Slědujuca lisćina standardne pśeddefiněrowane sćažki za składowanje wužywaŕskich datow pokazujo a rozjasnjujo, kótary typ wužywaŕskich datow se w kuždej sćažce składujo. Wužywajśo dialog Wobźěłaś, aby sćažki za rozdźělne typow změnił, pśidał abo wulašował.

Typ | Standardna sćažka | Wopisanje
--- | --- | ---
Awtomatiska korektura | {wužywaŕski_profil}/user/autocorr{wužywaŕski_profil}/user/autocorr{wužywaŕski_profil}\user\autocorr | Toś ten zarědnik waše teksty awtomatiskeje korektury składujo.
Awtomatiski tekst | {wužywaŕski_profil}/user/autotext{wužywaŕski_profil}/user/autotext{wužywaŕski_profil}\user\autotext | Toś ten zarědnik waše teksty awtomatiskego teksta składujo.
Zawěsćenja | {wužywaŕski_profil}/user/backup{wužywaŕski_profil}/user/backup{wužywaŕski_profil}\user\backup | Awtomatiski napórane zawěsćeńske kopije dokumentow se how składuju.
Słowniki | {wužywaŕski_profil}/user/wordbook{wužywaŕski_profil}/user/wordbook{wužywaŕski_profil}\user\wordbook | Toś ten zarědnik dataje ze słowami we wašych swójskich słownikach składujo.
Galerija | {wužywaŕski_profil}/user/gallery{wužywaŕski_profil}/user/gallery{wužywaŕski_profil}\user\gallery | Nowe galerijowe drastwy se w toś tom zarědniku składuju.
Wobraze | {wužywaŕski_profil}/user/gallery{wužywaŕski_profil}/user/gallery{wužywaŕski_profil}\user\gallery | Toś ten zarědnik se pokazujo, gaž dialog za wócynjanje abo składowanje grafiskego objekta prědny raz wuwołujośo.
Pśedłogi | {wužywaŕski_profil}/user/template{wužywaŕski_profil}/user/template{wužywaŕski_profil}\user\template | W toś tom zarědniku móžośo swóje pśedłogi składowaś.
Nachylne dataje | {wužywaŕski_profil}/user/temp{wužywaŕski_profil}/user/temp{wužywaŕski_profil}\user\temp | How LibreOfficeDev swóje nachylne dataje wótkładujo.
Móje dokumenty | Standardny dokumentowy zarědnik na wašom systemje | Móžośo toś ten zarědnik wiźeś, gaž nejpjerwjej dialog Wócyniś abo Składowaś wuwołaś. Teke źěłowy zapis pomjenjony.
Klasifikacija | {instalaciski_zarědnik}/share/classification/example.xml{instalaciski_zarědfnik}/share/classification/example.xml{instalaciski_zarědnik}\share\classification\example.xml | LibreOfficeDev pšawidła TSCP BAF toś teje dataje cyta.

Nastajenje Nutśikowne sćažki sćažki pokazujo, źož jo pśeddefiněrowane wopśimjeśe za LibreOfficeDev instalěrowane. Toś te sćažki njedaju se w toś tom dialogu wobźěłaś.

Sćažki se na pódzapise w {instalaciski_zarědnik}\/share póśěguju. Toś te pódzapise su pśeśiwo pisanjeju šćitane a wopśimuju wopśimjeśe, kótarež se wšym wužywarjam pokazujo. Městno zapisa {instalaciski_zarědnik} se póstaja, gaž LibreOfficeDev jo instalěrowany.

Pšosym pódprějśo nas!