Wariable (póla)

Wopśimjeśe

# Wariable

Wariablowe póla wam zmóžnjaju, wašomu dokumentoju dynamiske wopśimjeśe pśidaś. Móžośo na pśikład wariablu wužywaś, aby numerěrowanje boku slědk stajił.

Pśistup k toś tomu pśikazoju …

#### Z menijoweje rědki:

Wubjeŕśo Zasajźiś – Pólo – Dalšne póla… – Wariable

#### Z pówjercha z rejtarikami:

Wubjeŕśo Pólo – Dalšne Póla – rejtarik: Wariable na rejtariku Zasajźiś.

Pólo

#### Z tastatury:

Strg + F12

Aby swójomu dokumentoju pólo pśidał, klikniśo na pólny typ w lisćinje Wubraś a pón na Zasajźiś.

## Typ

Nalicyjo pólne typy wariablow, kótarež su k dispoziciji.

Typ | Wopisanje
--- | ---
Wariablu nastajiś | Definěrujo wariablu a jeje gódnotu. Móžośo gódnotu wariable změniś, gaž pśed pólo wariable klikaśo a pón Wobźěłaś – Póla… wuběraśo. Pó standarźe se wšykne wariable z numeriskim typom napóraju. Gaž pólo Wariablu nastajiś do dokumenta prědny raz zasajźujośo, musyśo jogo format we wobceŕku Format definěrowaś. Format móžo pak tekst pak numeriski byś, pśi comž rozdźělne numeriske formaty su k dispoziciji. Gaž format jo definěrowany, njamóžośo format změniś, snaźkuli wótwónoźujośo wariablu z dokumenta. Pó standarźe se wšykne wariable w numeriskem formaśe napóraju.
Wariablu pokazaś | Zasajźujo aktualnu gódnotu wariable, na kótaruž w lisćinje Wuběrk klikaśo.
DDE-pólo | Zasajźujo DDE-zwězanje do dokumenta, kótarež móžośo tak cesto ako móžno z pśipokazanym mjenim aktualizěrowaś.
Formulu zasajźiś | Zasajźujo konstantnu licbu abo wuslědk formule. Gaž se wariabla z numeriskeju gódnotu napórajo, se jeje wopśimjeśe ako formula interpretěrujo, a wuslědk se awtomatiski do licby pśetwórijo. Lutny tekst, kótaryž jo wót pazorkow wobdany, se do 0 wugódnośujo, ale jolic měšany znamjenjowy rjeśazk kaž "123a456" zapódawaśo, se pśetwórjenje póla prědnego njenumeriskego znamuška zastajijo – což w licbje 123 rezultěrujo. Formulowy wuraz se pó pšawidłach za formule w tabelach a wužywa wariable, kótarež su w dokumenśe město w tabelowych celach definěrowane.
Zapódawańske pólo | Zasajźujo nowu gódnotu za wariablu abo wužywaŕske pólo. Gódnota wariable w zapódawańskem pólu jo jano wót tam płaśiwa, gaž jo se pólo zasajźiło. Aby gódnotu wariable pózdźej w dokumenśe změnił, zasajźćo druge zapódawańske pólo ze samskim mjenim, ale z drugeju gódnotu. Gódnota wužywaŕskego póla pak se globalnje změnijo. Wariable se w pólu Wuběrk pokazuju. Gaž na tłocašk Zasajźiś klikaśo, se dialog Póla pśeglědaś zjawijo, źož móžośo nowu gódnotu abo pśidatny tekst ako pśipisk zapódaś.
Numerowy wobceŕk | Zasajźujo awtomatiske numerěrowanje za tabele, grafiki abo wobłuki.
Wariablu boka nastajiś | Zasajźujo referencny dypk w dokumenśe, za kótarymž se licenje bokow znowego zachopina. Wubjeŕśo „zašaltowany“, aby referencny dypk zmóžnił a „wušaltowany“, aby jen znjemóžnił. Móžośo teke wótchylenje zapódaś, aby z licenim bokow z drugim numerom zachopił.
Wariablu boka pokazaś | Pokazujo licbu boku wót referencnego dypka „Wariablu boka nastajiś“ do toś togo póla.
Wužywaŕske pólo | Zasajźujo swójsku globalnu wariablu. Móžośo wužywaŕske pólo wužywaś, aby wariablu za wuměnjeński pśikaz definěrował. Gaž wužywaŕske pólo změnjaśo, se wšykne instance wariable w dokumenśe aktualizěruju.

## Wubraś

Nalicyjo k dispoziciji stojece póla za pólny typ, kótaryž jo w lisćinje Typ wubrany. Aby pólo zasajźił, klikniśo na pólo a pón na Zasajźiś.

Aby malsnje pólo z lisćiny Wuběrk zasajźił, źaržćo tastu cmd ⌘Strg a klikniśo dwójcy na pólo.

### Format

Jolic pólo datum cas abo licbu pokazujo, se pón Format wužywa, aby se naglěd datuma, casa abo licby pśiměrił. Zwucone formaty se we woknje Format pokazuju abo klikniśo na „Pśidatne formaty“, aby swójski format definěrował.

### Mě

Zapódajśo mě swójskego póla, kótarež cośo napóraś.Toś to nastajenje jo za pólne typy „Wariablu nastajiś“, „DDE-pólo“, „Numerowy wobceŕk“ a „Wužywaŕske pólo“ k dispoziciji.

Swójske póla su jano w aktualnem dokumenśe k dispoziciji.

### Gódnota

Zapódajśo wopśimjeśe, kótarež cośo swójskemu póloju pśidaś.

Definěrujśo w lisćinje Format, lěc se ma gódnota ako tekst abo licba zasajźiś.

Slědujuce póla daju se jano zasajźiś, jolic wótpowědny pólny typ jo w lisćinje Typ wubrany.

W dokumenśe HTML stej dwě pśidatnej póli za pólny typ „Wariablu nastajiś“ k dispoziciji: HTML_ON a HTML_OFF. Tekst, kótaryž w pólu Gódnota zapódawaśo, se do wócynjajucego se wobznamjenja HTML (<Value>) abo zacynjajucego se wobznamjenja (</Value>), gaž se dataja ako dokument HTML składujo wótwisujucy wót nastajenja, kótarež wuběraśo.

## DDE-pśikaz

Powšykna syntaksa za pśikaz DDE jo: „<Server> <Topic> <Item>“, pśi comž Server jo mě DDE za nałoženje, kótarež daty wopśimujo. Topic se na městno za Item póśěgujo (zwětšego datajowe mě) a Item reprezentěrujo pópšawny objekt.

Toś to nastajenje jo jano k dispoziciji, jolic se pólny typ „DDE-pólo“ wuběra.

## Formula

Toś to nastajenje jo jano k dispoziciji, jolic pólny typ „Formulu zasajźiś“ jo wubrany.

### Pokaz

Zapódajśo tekst, kótaryž cośo w pólu pokazaś. Jolic zastupujuce pólo zasajźujośo, zapódajśo tekst, kótaryž cośo ako pokaz pomocy pokazaś, gaž jo pokazowak myški nad pólom.

#### Wótchylenje

Zapódajśo wótchyleńsku gódnotu, kótaruž cośo na pólo licby boka nałožyś, na pśikład „+1“.

Toś to nastajenje jo jano k dispoziciji, jolic pólny typ „Wariablu boka nastajiś“ jo wubrany.

## Njewidobny

Chowa pólne wopśimjeśe w dokumenśe. Pólo se ako śańke šere markěrowanje do dokumenta zasajźujo. Toś to nastajenje jo jano za pólnej typa „Wariablu nastajiś“ a „Wužywaŕske pólo“ k dispoziciji.

## Z numerom nadpisma

Wužywajśo toś to nastajenje, aby numer nadpisma pśed pólom „numerowy wobceŕk“ pokazał. Numer nadpisma z nadpisma pśed městnom póla póchada.

### Až do rowniny

Pśi typiskem wužywanju w dokumenśe se wubrany numer pódawa, kak wjele rowninow numera nadpisma (zachopinajucy wót 1) ma se pokazaś. Wubrana gódnota maksimalnu licbu rowninow pódawa, kótarež se maju pokazaś. Napšawdna licba móžo mjenjej rowninow měś. Jolic na pśikład numer nadpismo direktnje do togo jo 2.6 a 4 jo wubrany, se jano 2.6 pokažo. Jolic [Žeden] jo wubrany, se žeden numer nadpisma njepokazujo.

Za pokazanje wubrane nadpismowy numer jo prědne pjerwjejšne nadpismo, kótaregož rozrědowańska rownina jo jadnaka abo mjeńša ako wubrana rozrědowańska rownina. Wubjeŕśo na pśikład „2“, aby nadpismowy numer prědnego pjerwjejšnego nadpisma z rozrědowańskeju rowninu 1 abo z rozrědowańskeju rowninu 2 wužywał.

### Źěleńske znamuško

Pódajśo znamuško, kótarež se ma ako źěleńske znamuško mjazy numerom nadpisma a pólnym numerom wužywaś.

Z numerom nadpisma, Až do rowniny a Źěleńske znamuško su jano za pólny typ „Numerowy wobceŕk“ k dispoziciji.

## Nałožyś

Pśidawa lisćinje Wuběrk swójske pólo.

Nałožyś

## Lašowaś

Wótwónoźijo swójske pólo z lisćiny Wuběrk. Móžośo jano póla wótwónoźeś, kótarež se w aktualnem dokumenśe njewužywaju. Aby pólo z lisćiny wótwónoźeł, kótarež se w aktualnem dokumenśe wužywa, lašujśo nejpjerwjej wšykne instance póla w dokumenśe a wótwónoźćo jo z lisćiny.

Lašowaś

Pšosym pódprějśo nas!