Wopśimjeśe

# Naglěd

Definěrujo standardne nastajenja za zwobraznjowanje objektow we wašych tekstowych dokumentach a teke standardne nastajenja za woknowe elementy.

Pśistup k toś tomu pśikazoju …

#### Z menijoweje rědki:

Wócyńśo tekstowy dokument, wubjeŕśo LibreOfficeDev – NastajenjaRědy – Nastajenja… – LibreOfficeDev Writer/LibreOfficeDev Writer/Web – Naglěd.

#### Z pówjercha z rejtarikami:

Wubjeŕśo Nastajenja… z menija górjejce napšawo (☰)

– wubjeŕśo pón w dialogu Nastajenja LibreOfficeDev Writer – Naglěd abo LibreOfficeDev/Web – Naglěd.

#### Z tastatury:

Alt + F12

– wubjeŕśo pón w dialogu Nastajenja LibreOfficeDev Writer – Naglěd abo LibreOfficeDev/Web – Naglěd.

## Pomocne linije

Pódawa nastajenja, kótarež se na zwobraznjenje granicow póśěguju.

### Pomocne linije pśi pśesuwanju

Pokazujo pópadańske linije wokoło wobłukow, gaž se wobłuki pśesuwaju. Móžośo nastajenje Pomocne linije pśi pśesuwanju wubraś, aby eksaktnu poziciju objekta z pomocu linealowych gódnotow pokazał.

## Pokazaś

Definěrujo, kótare elementy dokumenta se pokazuju.

### Wobraze a objekty

Pódawa, lěc se maju wobraze a objekty na wobrazowce pokazaś. Jolic tute elementy su schowane, buźośo prozne wobłuki ako zastupujuce symbole wiźeś.

Móžośo teke pokazanje grafikow z pomocu symbola Wobraze a diagramy wóźiś. Jolic tekstowy dokument jo wócynjony, se toś ten symbol w symbolowej rědce Rědy pokazujo.

Jolic nastajenje Wobraze a objekty njejo wubrane, se grafiki z interneta njezacytaju. Grafiki w tabeli a bźez pódaśa jich wjelikosći mógu pokazowańske problemy zawinowaś, gaž se na woglědanem boku staršy HTML-standard wužywa.

### Tabele

Pokazujo tabele, kótarež su we wašom dokumenśe wopśimjone.

Aby tabelowe granice pokazał, klikniśo z pšaweju tastu na tabelu a wubjeŕśo Tabelowe granice, abo wubjeŕśo Tabela – Tabelowe granice w dokumenśe Writer.

### Kreslanki a wóźeńske elementy

>Pokazujo kreslanki a wóźeńske elementy, kótarež su we wašom dokumenśe wopśimjone.

### Komentary

Pokazujo komentary. Klikniśo na komentar, aby tekst wobźěłał. Wužywajśo kontekstowy meni w Nawigatorje, aby komentar namakał abo wulašował. Wužywajśo kontekstowy meni komentara, aby toś ten komentar abo wšykne komentary toś togo awtora wulašował.

### Rozwězane komentary

Komentary pokazaś, kótarež su ako rozwězane markěrowane.

## Póla pokazaś

### Schowany tekst

Pokazujo tekst, kótaryž jo se schował pśez pólo Wuměnity tekst abo Schowany tekst.

### Schowane wótstawki

Wótstawki pokazaś, kótarež pólo Schowany wotstawk wopśimuju. Toś to nastajenje ma samsku funkciju ako menijowy pśikaz Naglěd – Schowane wótstawki.

## Slědowane změny pokazaś

### Slědowane wulašowanja na kšomje

Pokazujo wulašowany tekst w dokumenśe na lěwej kšomje, město w normalnem teksće.

### Pomocne teksty wó slědowanych změnach

Pokazujo pomocny tekst, gaž kursor myški jo nad změnu w dokumenśe. Pomocny tekst awtora změny, casowy kołk a lěc jo zasajźenje abo wulašowanje pódawa.

## Naglěd

Pódawa, lěc pśesuwańske słupiki a lineale su widobne.

### Horicontalny lineal

Pokazujo horicontalny lineal. Wubjeŕśo póžedanu měrjeńsku jadnotku z wótpowědneje lisćiny.

### Wertikalny lineal

Pokazujo wertikalny lineal. Wubjeŕśo póžedanu měrjeńsku jadnotku z wótpowědneje lisćiny.

### Pózlažke kulanje

Aktiwěrujo funkciju pózlažkego kulanja boka. Malsnosć kulanja wót wobceŕka a barwoweje dłymokosći pokazanje wótwisujo.

### Napšawo wusměrjony

Maśo jano pśistup k toś tym pśikazam, za tym až sćo zmóžnił pódpěru za aziske rěcy w LibreOfficeDev – NastajenjaRědy – Nastajenja… – Rěcy a narodne šemy – Powšykne.

Wusměrjujo wertikalny lineal na pšawem ramiku.

## Rozrědowańske złoženje

### Tłocaški za złožowanje rozrědowanjow pokazaś

Pokazujo tłocaški rozrědowańskego złoženja nalěwo wót rozrědowańskich nadpismow a zmóžnja jo pśez kontekstowy meni nadpismow w Nawigatorje.

### Pódrowniny zapśimjeś

Gaž se nadpismo złožujo, teke jogo pódrowniny schowaś.

## Nastajenja (jano za dokument HTML)

### Měrjeńska jadnotka

Pódawa měrjeńsku jadnotku za dokumenty HTML.

Pšosym pódprějśo nas!