Wopśimjeśe

# Smužki abo słupy ako głowowe smužki fiksěrowaś

Jolic dłujke datowe smužki abo słupy maśo, kótarež se pśez widobny wobceŕk tabele rozpśestrěwaju, móžośo někotare smužki abo słupy fiksěrowaś, což wam zmóžnja, sfiksěrowane słupy abo smužki wiźeś, gaž pó zbytku datow kulaśo.

1. Wubjeŕśo smužku pód smužku abo słup napšawo pódla słupa, kótaryž ma w sfiksěrowanem wobceŕku byś. Wšykne smužki nad wuběrkom abo wšykne słupy nalěwo pódla wuběrka se fiksěruju.

   Aby ako horicontalnje tak teke wertikalnje fiksěrował, wubjeŕśo celu, kótaraž jo pód smužku a napšawo pódla słupa, kótaryž cośo fiksěrowaś.

2. Wubjeŕśo Naglěd – Smužki a słupy fiksěrowaś.

   Aby deaktiwěrował, wubjeŕśo Naglěd – Smužki a słupy fiksěrowaś znowa.

Jolic wobceŕk dajo se kulnuś, wužywajśo pśikaz Naglěd – Wokno rozdźěliś. Pśikaza Rozdźěliś a Fiksěrowaś njedaštej se rownocasnje wužywaś.

Jolic cośo wěstu smužku na wšych bokach dokumenta śišćaś, wubjeŕśo Format – Śišćaŕske wobceŕki – Wobźěłaś….

Pódobne temy

Naglěd – Smužki a słupy fiksěrowaś

Naglěd – Wokno rozdźěliś

Smužki abo słupy na kuždem boku śišćaś

Format – Śišćaŕske wobceŕki – Wobźěłaś…

Pšosym pódprějśo nas!