Tłocaški zasajźiś a wobźěłaś

Wopśimjeśe

# Dokumentoju pśikazowy tłocašk pśidaś

Móžośo symbolowu rědku Formularowe wóźeńske elementy wužywaś, aby dokumentoju kontrolne kašćiki, tłocaški, tabele z datowymi sajźbami a druge wóźeńske elementy pśidaś.

## Dokumentoju tłocašk pśidaś

1. Wubjeŕśo Naglěd – Symbolowe rědki – Formularowe wóźeńske elementy.

2. Klikniśo w symbolowej rědce Formularowe wóźeńske elementy na symbol Tłocašk.

   Pokazowak myški se do celoweje kśicki změnijo.

3. Śěgniśo w dokumenśe, aby tłocašk kreslił.

4. Klikniśo z pšaweju tastu na tłocašk a wubjeŕśo Kakosći wóźeńskego elementa….

5. Pódajśo kakosći tłocaška.

6. Aby pópisanje tłocaška změnił, klikniśo na rejtarik Powšykny a wobźěłajśo tekst w pólu Pópisanje.

7. Aby tłocaškoju makro pśipokazał, klikniśo na rejtarik Tšojenja a pón na tłocašk … pódla tłocaškoweje akcije, kótaruž ma makro wuwjasć. Pytajśo dialogu Makro pśipokazaś za makrom, kótarež cośo wužywaś a klikniśo pón na W pórěźe.

8. Zacyńśo dialog Kakosći.

9. (Na žycenje) Pódajśo kakosći formulara, ku kótaremuž tłocašk słuša.

10. Klikniśo z pšaweju tastu na tłocašk a wubjeŕśo Formularowe kakosći….

11. Dialog Formularowe kakosći se wócynijo.

12. Pódajśo kakosći za formular a zacyńśo pón dialog.

Pódobne temy

Adresnik registrěrowaś

Pšosym pódprějśo nas!