Wopśimjeśe

# Regularne wuraze w tekstowych pytanjach wužywaś

Regularne wuraze su wósebne mustry, kótarež se wužywaju, aby tekst namakali a manipulěrowali a wam pomagali, wěste informacije w tekstach namakaś.

Pytanje z regularnymi wurazami se wót pytanja ze zastupujucymi symbolami rozeznawa. LibreOfficeDev Writer jano pytanje z regularnymi wurazami pódpěra.

Móžośo regularne wuraze wužywaś, gaž tekst w dokumenśe pytaśo a wuměnjaśo. „s.n“ na pśikład „syn“ ako teke „son“ namakajo.

1. Wubjeŕśo Wobźěłaś – Pytaś a wuměniś….

2. Klikniśo na Dalšne nastajenja, aby dialog rozšyrił.

3. Wubjeŕśo kontrolny kašćik Regularne wuraze.

4. Zapódajśo w pólu Pytaś pytański wuraz a regularne wuraze, kótarež cośo w swójom pytanju wužywaś.

5. Klikniśo na Dalej pytaś abo Wšykne pytaś.

## Pśikłady za regularne wuraze

1. Regularny wuraz za jadnotliwe znamuško jo dypk (.).

2. Regularny wuraz za słowne znamuško \w a \d za decimalnu cyfru.

3. Regularny wuraz žedno abo jadno wustupowanje abo wěcje wustupowanjow pjerwjejšnego znamuška jo gwězdka (*). „123*“ na pśikład „12“, „123“ a „1233“ namakajo.

4. Regularny wuraz za pytanje 0 abo wěcej wustupowanjow znamuška jo dypk a gwězdka (.*).

5. Regularny wuraz za jadno wustupowanje abo wěcej wustupowanjow pjerwjejšnego znamuška jo plusowe znamuško (+). Pśikład: „\w+“ słowo namakajo, „\d“ cyfru.

6. Regularny wuraz za tabulatorowy znamuško jo \t. Powšyknje \za wšykne typy „proznych znamuškow“ stoj, na pśikład šćitane prozne znamuško, wrośba wózyka …

7. Regularny wuraz za kóńc wótstawka jo dolarowe znamuško ($). Regularny wuraz za zachopjeńk wótstawka jo cirkumfleks a dypk (^.) Regularny wuraz za prozny wótstawk jo ^$.

8. Gaž regularne wuraze wužywaśo, móžośo znamuška Unicode do narownańskego znamjenjowego rjeśazka z pomocu \uhhhh (4 heksadecimalne cyfry) abo \Uhhhhhhhh (8 heksadecimalnych cyfrow) zasajźiś, kótarež se do wótpowědnych znamuškow pśi wuměnjenju pśetwórjuju.

Pytanje, kótarež regularny wuraz wužywa, jano w jadnom wótstawku funkcioněrujo. To groni, \n łamanjeju smužki we wótstawku wótpowědujo.

Pódobne temy

List of Regular Expressions

Smužkowe łamanja wótwónoźeś

Zastupujuce symbole w formulach wužywaś

Pšosym pódprějśo nas!