Wopśimjeśe

# Tastowe skrotconki wužywaś (bźezbariernosć LibreOfficeDev Writer)

Někotare tastowe skrotconki daju se wašomu desktopowemu systemoju pśipokazaś. Tasty, kótarež se desktopowemu systemoju pśipokazuju, njejsu za LibreOfficeDev k dispoziciji. Wopytajśo druge tasty pak za LibreOfficeDev w Rědy – Pśiměriś… – Rejtarik: Tastatura pak w swójom desktopowem systemje pśipokazaś.

Tłocćo tasće ⌥ optionAlt+pódšmarnjone znamuško, aby meni wócynił. Tłocćo we wócynjonem meniju pódšmarnjone znamuško, aby pśikaz wuwjadł. Tłocćo ⌥ optionAlt+I, aby meni Zasajźiś wócynił a pón H, aby hyperwótkaz zasajźił.

Aby kontekstowy meni wócynił, tłocćo Umsch (⇧)+F10. Aby kontekstowy meni zacynił, tłocćo Esc.

## Wótrězki zasajźiś

1. Wubjeŕśo Naglěd – Symbolowe rědy – Zasajźiś, aby symbolowu rědu Zasajźiś wócynił.

2. Tłocćo F6, daniž fokus njejo w symbolowej rědce Zasajźiś.

3. Tłocćo tastu šypku napšawo →, daniž symbol Wotrězk njejo wubrany.

4. Tłocćo tastu šypku dołoj ↓ a pón tastu šypku napšawo →, aby šyrokosć wótrězka nastajił, kótaryž cośo zasajźiś.

5. Tłocćo Enter.

6. Tłocćo F6, aby kursor do dokumenta stajił.

## Tekstowe tabele zasajźiś

1. Tłocćo F6, daniž fokus njejo na symbolowej rědce Standard.

2. Tłocćo tastu šypka napšawo →, daniž symbol Tabela njejo wubrany.

3. Tłocćo tastu šypka dołoj ↓ a wužywajśo pón šypowe tasty, aby licbu słupow a smužkow wubrał, kótarež se maju do tabele zapśimjeś.

4. Tłocćo Enter.

5. Tłocćo F6, aby kursor do dokumenta stajił.

Pódobne temy

Tastowe skrotconki (LibreOfficeDev bźezbariernosć)

Tastowe skrotconki za LibreOfficeDev Writer

Pšosym pódprějśo nas!