Śišćaś (nastajenja)

Wopśimjeśe

# Śišćaś

Pódawa śišćaŕske nastajenja w tekstowem abo HTML-dokumenśe.

Pśistup k toś tomu pśikazoju …

Wubjeŕśo LibreOfficeDev – NastajenjaRědy – Nastajenja… – LibreOfficeDev Writer/LibreOfficeDev Writer/Web – Śišćaś.

Śišćaŕske nastajenja, kótarež su na rejtariku definěrowane, za naslědne nowe dokumenty płaśe, daniž nastajenja znowego njezměnijośo. Jolic cośo nastajenja jano za aktualny śišćaŕski job změniś, wužywajśo dialog Dataja – Śišćaś

## Wopśimjeśe

Pódawa, kótare dokumenty se maju śišćaś.

### Wobraze a objekty

Pódawa, lěc se grafiki wašogo tekstowego dokumenta śišće.

### Wóźeńske elementy formularow

Pódawa, lěc se póla wóźeńske elementy formularow tekstowego dokumenta śišće.

### Slězyna boka

Pódawa, lěc se maju barwy a objekty zapśimjeś, kótarež su do slězyny boka zasajźone (Format - Pśedłoga boka… - Slězyna) we wuśišćanem dokumenśe.

### Tekst carny śišćaś

Pódawa, lěc se ma tekst pśecej carny śišćaś.

### Schowany tekst

Zmóžniśo toś to nastajenje, aby tekst śišćał, kótaryž jo schowany. Slědujucy schowany tekst se śišći: Tekst, kótaryž jo z Format – Znamuško – Schowany ako schowany formatěrowany, a tekstowe póla Schowany tekst a schowane wótstawki.

### Zastupujuce znamuška teksta

Zmóžniśo toś to nastajenje, aby zastupujuce znamuška teksta śišćał. Znjemóžniśo toś to nastajenje, aby zastupujuce znamuška tekst we wuśišću wuwóstajił. Zastupujuce znamuška teksta su póla.

## Boki

Definěrujo śišćaŕski pórěd za dokumenty LibreOfficeDev Writer z někotarymi bokami.

### Lěwe boki (nic za HTML-dokumenty)

Pódawa, lěc se maju wšykne lěwe boki (z rownymi licbami boka) dokumenta śišćaś.

### Pšawe boki (nic za HTML-dokumenty)

Pódawa, lěc se maju wšykne pšawe boki (z njerownymi licbami boka) dokumenta śišćaś.

### Brošura

Wubjeŕśo nastajenje Brošura, aby swój dokument w brošurowem formaśe śišćał. Brošurowy format se tak w LibreOfficeDev Writer zaźaržujo:

Jolic dokument we wusokem formaśe na boku w prěcnem formaśo śišćiśo, se dwa napśeśiwnej boka w brošurje jaden pódla drugego śišćitej. Jolic śišćak maśo, z kótarymž móžośo na wobej boka śišćaś, móžośo cełu brošuru ze swójogo dokumenta napóraś, bźez togo aby musał boki pózdźej sortěrowaś. Jolic śišćak maśo, z kótarymž móžośo jano na jeden bok śišćaś, móžośo to dojśpiś, gaž nejpjerwjej prědne boki ze zmóžnjonym nastajenim „Prědne boki/pšawe boki/njerowne boki“ śišćiśo, pón papjerowy štapjel zasej do swójogo śišćaka kłaźośo a wšykne slězne boki ze zmóžnjonym nastajenim „Slězne boki/lěwe boki/rowne boki“ śišćiśo.

### Wótpšawa nalěwo

Zmóžniśo toś to nastajenje, aby boki brošury w pšawem slěźe za pisanje wótpšawa nalěwo śišćał.

Toś ten wóźeński elementy se jano zjawijo, gaž Kompleksne tekstowe wugótowanje jo w LibreOfficeDev – NastajenjaRědy – Nastajenja – Rěcy a narodne šemy – Powšykne nastajone.

## Druge

### Awtomatiski zasajźone prozne boki śišćaś

Jolic to jo zmóžnjone, se awtomatiski zasajźone prozne boki śišće. To jo nejlěpše nastajenje, jolic cośo na dwěma bokoma śišćaś. Jolic jo na pśikład w knigłach wótstawkowa pśedłoga kapitla tak nastajona, až se pśecej z njerownem bokom zachopina. Jolic se pjerwjejšny kapitel na njerowny bok kóńcy, LibreOfficeDev rownu prozny bok zasajźujo. Toś to nastajenje wóźi, lěc se toś ten rowny bok eksportěrujo abo nic.

### Wótkładnica papjery z nastajenjow śišćaka

Za śišćaki z někotarymi papjerowymi wótkładnicami, nastajenje „Papjerowu wótkładnicu z nastajenjow śišćaka“ pódawa, lěc wužyta papjerowa wótkładnica jo w systemowych nastajenjach śišćaka nastajona.

### Faks

Jolic sćo instalěrował faksowu software na swójom licadle a cośo direktnje z tekstowego dokumenta faksowaś, wubjeŕśo póžedany faksowy rěd.

## Komentary

Pódawa, lěc se komentary we wašom dokumenśe śišće.

Pódobne temy

Brošuru śišćaś

Pšosym pódprějśo nas!