Wopśimjeśe

# Kontekstowe menije

## Wurězaś

Wurězujo wubrany objekt a składujo jen w mjazywótkłaźe. Objekt dajo se zasej z mjazywótkłada zasajźiś, gaž Zasajźiś wužywaśo.

## Zasajźiś

Zasajźujo element, kótaryž sćo pśesunuł do mjazywótkłada, do dokumenta. Toś ten pśikaz dajo se jano wuwołaś, jolic wopśimjeśe mjazywótkłada dajo se na aktualnej poziciji kursora zasajźiś.

## Zasajźiś

Zasajźujo wubrany objekt do aktualnego dokumenta.

## Ako slězynu zasajźiś

Zasajźujo wubrany wobraz ako slězynowu grafiku. Wužywajśo zapiska pódmenija Bok abo Wótstawk, aby definěrował, lěc grafika měła ceły bok abo jano aktualny wótstawk pókšyś.

## Kopěrowaś

Kopěrujo wubrany element do mjazywótkłada.

## Lašowaś

Wulašujo aktualny wuběrk. Jolic někotare objekty su wubrane, se wšykne wulašuju. W nejwěcej padach se wobkšuśeńske pšašanje zjawijo, nježli až se objekty wulašuju.

Objekt se pak fyziski z nosaka datow wulašujo pak objektowe pokazanje se wótwónoźijo, we wótwisnosći wót konteksta.

Jolic Wulašowaś wuběraśo, mjaztym až sćo w galeriji, se zapisk z galerije wulašujo, ale dataja sama wóstawa njedotyknjona.

## Wócyniś

Wužywajśo pśikaz Wócyniś, aby wubrany objekt w nowem nadawku wócynił.

## Pśemjeniś

Zmóžnja wubrany objekt, kótaryž se ma pśemjeniś. Pó wuběranju Pśemjeniś se mě wuběra a nowe mě dajo se direktnje zapódaś. Wužywajśo šypkowe tasty, aby kursor na zachopjeńku abo kóńc mjenja stajił, aby źěl mjenja wulašował abo pśidał abo poziciju kursor změnił.

## Aktualizěrowaś

Aktualizěrujo naglěd we woknje abo we wubranem objekśe.

## Pśeglěd

Wubrany element se w galeriji w maksimalnej wjelikosći pokazujo. Klikniśo dwójcy na pśeglěd, aby se k normalnemu galerijowemu naglědoju wrośił.

## Zwězanje napóraś

Toś ten pśikaz dajo se aktiwěrowaś, jolic objekt jo wubrany. Zwězanje z mjenim „Zwězanje z xxx“ (xxx mě objekta reprezentěrujo) se direktnje w zapisu wubranego objekta napórajo.

Pšosym pódprějśo nas!