Wopśimjeśe

# Formularowy nawigator

Wócynja formularowy nawigator. Formularowy nawigator wšykne formulary a pódformulary aktualnego dokumenta z jich danymi wóźeńskimi elementami pokazujo.

Gaž se někotare formulary wužywaju, formularowy nawigator wšykne formulary bitujo, a staja teke wšake funkcije za jich wobźěłowanje k dispoziciji.

Pśistup k toś tomu pśikazoju …

#### Z menijoweje rědki:

Wubjeŕśo Formular – Formularowy nawigator….

#### Z pówjercha z rejtarikami:

Wubjeŕśo Formular – Formularowy nawigator….

Wubjeŕśo Rědy – Formularowy nawigator.

#### Ze symbolowych rědkow:

Formularny nawigator

Formularowy nawigator lisćinu wšych napóranych (logiskich) formularow z wótpowědnymi wóźeńskimi elementami wopśimujo. Pśez plusowe znamuško pśed zapiskom móžośo wiźeś, lěc formular wóźeńske elementy wopśimujo. Klikniśo na plusowe znamuško, aby lisćinu formularowych elementow wócynił.

Gaž rozdźělne wóźeńske elementy w formularowem nawigatorje śěgaśo a pušćijośo, móžośo jich pórěd změniś. Wubjeŕśo jaden wóźeński element abo někotare wóźeńske elementy a śěgniśo je do drugego formulara. Abo wužywaśo cmd ⌘Strg+X abo pśikaz kontekstowego menija Wurězaś, aby wóźeński element do mjazywótkłada pśesunuł, a tłocćo cmd ⌘Strg+V abo pśikaz Zasajźiś, aby wóźeński element na drugej poziciji zasajźił.

Aby mě w formularowem nawigatorje wobźěłał, klikniśo na mě a zapódajśo nowe mě abo wužywajśo pśikaz w kontekstowem meniju.

Jolic wóźeńske element w formularowem nawigatorje wuběraśo, se wótpowědny element w dokumenśe wuběra.

Kontekstowy meni wubranego zapiska wam w formularowem nawigatorje slědujuce funkcije bitujo:

## Nowy

Pśidawa formularoju nowe elementy. Funkcija Pśidaś dajo se jano wuwołaś, jolic se formular w formularowem nawigatorje wuběra.

### Formular

Napórajo nowy formular w dokumenśe. Aby pódformular napórał, pśidajśo nowy formular pód póžedanym nadrědowanym formularom.

### Schowany wóźeński element

Napórajo schowany wóźeński element we wubranem formularje, kótaryž njejo na wobrazowce widobny. Schowany wóźeńki element słužy k tomu, aby daty pśiwzeł, kótarež se z formularom pśřenosuju. Wopśimujo pśidatne informacije abo wujasnjujucy tekst, kótarež móžośo pódaś, gaž formulary pśez wósebne kakosći wóźeńskego elementa napórajośo. Wubjeŕśo zapisk schowanego wóźeńskego elementa w formularowem nawigatorje a wubjeŕśo pśikaz Kakosći.

Móžośo wóźeńske elementy w dokumenśe pśez mjazywótkład (tastowe skrotconki cmd ⌘Strg+C za kopěrowanje a cmd ⌘Strg+V za zasajźowanje) kopěrowaś. Móžośo schowane wóźeńske elementy w formularowem nawigatorje z pomocu śěgnjenje a pušćenja kopěrowaś, mjaztym až tastu cmd ⌘Strg tłoconu źaržyśo.

Śěgniśo ag pušććo, aby wóźeńske elementy w samskem dokumenśe abo mjazy dokumentami kopěrował. Wócyńśo drugi formularowy dokument a śěgniśo schowany wóźeński element z formularowego nawigatora do formularowego nawigatora celowego dokumenta. Klikniśo direktnje na widobny wóźeński element w dokumenśe, zastajśo wokognuśe, aby se kopija wóźeńskego elementa do mjazywótkłada śěgnjenja a pušćenja pśidała a śěgniśo pón kopiju do drugego dokumenta. Jolic cośo kopiju w samskem dokumenśe měś, tłocćo cmd ⌘Strg, mjaztym až ośěgaśo.

## Wulašowaś

Lašujo wubrany zapisk. To wam zmóžnja, jadnotliwe formularowe komponenty ako teke cełe formulary z jadnym kliknjenim myški wulašowaś.

## Tabulatorowy pórěd

Gaž se formular wuběra, se dialog Tabulatorowy pórěd wócynijo, źož se indekse za fokus wóźeńskego elementa pśi wužywanju tabulatoroweje tasty (↹) definěruju.

## Pśemjeniś

Pśemjenjujo wubrany objekt.

## Kakosći

Startujo dialog Kakosći za wubrany zapisk. Jolic formular jo wubrany, se dialog Formularowe kakosći wócynja. Jolic wóźeński element jo wubrany, se dialog Kakosći wóźeńskego elementa wócynja.

## W nacerjeńskem modusu wócyniś

Wócynja formulary w nacerjeńskem modusu, aby se dał formular wobźěłaś.

Pšosym pódprějśo nas!