Startowe parametry

Wopśimjeśe

# Startowe parametry Java

Móžośo toś ten dialog wužywaś, aby opcionalne startowe parametry za wokolinu casa wužywanja Java (JRE) zapódał. Nastajenja, kótarež w toś tom dialogu pódawaśo, za kuždu JRE płaśe, kótaruž startujośo.

Pśistup k toś tomu pśikazoju …

Wubjeŕśo LibreOfficeDev – NastajenjaRědy – Nastajenja… – LibreOfficeDev – Rozšyrjone.

## Startowy parameter Java

Zapódajśo startowy parameter za JRE, ako by to cynił to w pśikazowej smužce. Klikniśo na Pśipokazaś, aby lisćinje k dispoziciji stojecych parametrow parameter pśidał.

Njewužywajśo maskěrowane znamuška abo pazorki w mjenjach sćažkow.

Aby na pśikład systemowa kakosć „myprop“ na zarědnik pokazowała, zapódajśo slědujucy parameter:

-Dmyprop=C:\Programme\java

Aby pytanje zmólkow w JRE zmóžnił, zapódajśo slědujuce parametry:

-Xdebug

-Xrunjdwp:transport=dt_socket,server=y,address=8000

Toś te změny se pó nowem starśe LibreOfficeDev wustatkuju.

### Pśipokazane startowe parametry

Nalicyjo pśipokazane startowe parametry JRE. Aby startowy parameter wótwónoźeł, wubjeŕśo parameter a klikniśo pón na Wótwónoźeś.

### Pśidaś

Pśidawa lisćinje aktualny startowy parameter JRE.

### Wobźěłaś

Wócynja dialog, źož se dajo wubrany startowy parameter JRE wobźěłaś.

### Wótwónoźeś

Wulašujo wubrany startowy parameter JRE.

Pšosym pódprějśo nas!