Wopśimjeśe

# Hyperwótkaze wobźěłaś

Gaž tastu cmd ⌘Strg tłoconu źaržyśo a na hyperwótkaz w dokumenśe Writer klikaśo, se waš webwobglědowak z póžedaneju webadresu wócynijo. Jolic myšku njewužywaśo, stajśo kursor do hyperwótkaza a wócyńśo kontekstowy meni z Umsch (⇧)+F10 a wubjeŕśo Hyperwótkaz wócyniś.

## Tekst hyperwótkaza změniś

W dokumentach Writer móžośo něźi do hyperwótkaza kliknuś a widobny tekst wobźěłaś.

Jolic kursor hynźi pozicioněrujośo, aby hyperwótkaz spušćił, se jano widobny tekst změnijo.

Jolic prozne znamje direktnje za slědnym znamuškom zapódawaśo, aby hyperwótkaz spušćił, awtomatiska korektura – jolic jo zmóžnjona – do celowego URL do widobnego teksta změnijo.

We wšych dokumentowych typach móžośo dialog Hyperwótkaz wocyniś, aby hyperwótkaz wobźěłał. Stajśo nejpjerwjej kursor do hyperwótkaza abo direktnje pśed hyperwótkaz a klikniśo pón na symbol Hyperwótkaz w symbolowej rědce Standard.

## URL hyperwótkaza změniś

- Ako górjejce wopisane, wócyńśo dialog Hyperwótkaz.

## Atribut wšych hyperwótkazow změniś

1. Wócyńśo wobceŕk Pśedłogi.

2. Klikniśo na symbol „Znamjenjowe pśedłogi“.

3. Klikniśo z pšaweju tastu na znamjenjowu pśedłogu „Internetny wótkaz“ abo „Woglědany internetny wótkaz“ a wubjeŕśo Pśedłogu wobźěłaś….

4. Wubjeŕśo w dialogu nowe atributy a klikniśo na W pórěźe.

## Tłocašk hyperwótkaza wobźěłaś

Tłocaški hyperwótkaza muse se w modusu Formularowe nacerjenje wobźěłaś.

1. Wubjeŕśo meni Formular – Nacerjeński modus abo Naglěd – Symbolowe rědki a zmóžniśo symbolowu rědku Formularowe wóźeńske elementy, klikniśo na symbol Nacerjeński modus a pón na tłocašk. Pśimki tłocaška se pokazuju.

2. Wócyńśo kontekstowy meni a wubjeŕśo Kakosći wóźeńskego elementa….

3. Wobźěłajśo kakosć w pólu wóźeńskego elementa.

Pódobne temy

Relatiwne a absolutne wótkaze

Hyperwótkaze zasajźiś

Pšosym pódprějśo nas!