Syntaksa R1C1

Wopśimjeśe

# Póśěgowa syntaksa R1C1 za formule Calc

Calc ako R1C1 tak teke dalej rozšyrjonu notaciju A1 za celowe póśěgi pódpěra.

Notacija R1C1 se w nastajenjach LibreOfficeDev Calc zmóžnja.

Pśistup k toś tomu pśikazoju …

#### Z menijoweje rědki:

Wubjeŕśo LibreOfficeDev – NastajenjaRědy – Nastajenja… – LibreOfficeDev Calc – Formula – Syntaksa.

#### Z pówjercha z rejtarikami:

On the Tools tab, choose Options - LibreOfficeDev Calc - Formula - Syntax.

#### Z tastatury:

Tłocćo Alt + F12 a wubjeŕśo pón LibreOfficeDev Calc – Formula – Syntaksa.

## Notacija R1C1

W notaciji A1 se słupy z pismikami a smužki z licbami pópisuju, mjaztym až notacija R1C1 licby ako za słupy tak teke smužki wužywa.

W notaciji R1C1 LibreOfficeDev Calc głowy słupy ako licby pokazujo.

Togodla cela A1 R1C1 wótpowědujo, což smužka 1 a słup 1 wóznamjenijo a cela A2 R2C1 wótpowědujo, to groni smužka 2 słup 1.

Napšawdny rozdźěl pśiźo, gaž se formule pišu a se póśěg k drugim celam wužywa.

W notaciji R1C1 celowe póśěgi na swójej poziciji relatiwnje k aktiwnej celi bazěruju.

Jolic na pśikład celu B5 z cele A1 referencěrujośo, notacija R1C1 to ako R[4]C[1] pokazujo, pódawa styri smužki a jaden słup napšawo pódla aktiwneje cele.

Jolic pak aktiwna cela jo C3, se samska cela (B5) ako [2]C[-1] referencěrujo, to groni, dwě smužce dołoj a jaden słup dolěwa.

## Wužywanje rožkatych spinkow w notaciji R1C1

Rožkate spinki relatiwne wótchylenje wót aktiwneje cele pódawaju.

Pozitiwne licby w rožkatych spinkach wótchylenje dopšawa za słupy a dołoj za smužki reprezentěruju.

Negatiwne licby w rožkatych spinkach wótchylenje dolěwa za słupy a górjej za smužki reprezentěruju.

Jolic njedajo wótchylenje za smužku abo słup (to groni wótchylenje jo nul), se nula w notaciji R1C1 wuwóstaja. Póśěg k celi w samskej smužce na pśikład, ale dwa słupa dolěwa, se ako RC[-2] pišo.

## Absolutne a relatiwne póśěgi w notaciji R1C1

Relatiwne a absolutne póśěgi se w notaciji R1C1 wobchowaju. Slědujuca tabela ekwiwalencu zespomina. Aktualna cela jo R2C3 (C3)

Notacija A1 | Notacija R1C1 | Póśěgowy typ
--- | --- | ---
A1 | R[-2]C[-2] | Relatiwny póśěg
$A1 | R[-2]C1 | Relatiwna smužka a absolutny słup
A$1 | R1C[-2] | Absolutna smužka a relatiwny słup
$A$1 | R1C1 | Absolutny póśěg

## Wobceŕkowe wuraze w notaciji R1C1

Kaž w notaciji A1 wobceŕkowe operatory na samski nałog funkcioněruju. Formula w celi R1C1 na pśikład, kótaraž smužki 1 do 10 w słupje 3 suměrujo, se ako =SUM(RC[2]:R[9]C[2]) pišo.

Aby sumu wšych gódnotow w słupach 4 do 7 wulicył, pišćo =SUM(C[3]:C[6]) w R2C1.

Pódobne temy

Adrese a póśěgi, absolutne a relatiwne

Formulowe nastajenja

Pšosym pódprějśo nas!