Wopśimjeśe

# Pisma

Wuměnijo pismo z pismom wašeje wólby. Narownanje pismo jano narownajo, gaž se na wobrazowce pokazujo, abo na wobrazowce a pśi śišćanju. Narownanje pismowe nastajenja njezměnja, kótarež su w dokumenśe skłaźone.

Jolic cośo, móžośo standardne narownańske pismo pśepisaś, kótarež waš źěłowy system wužywa, gaž na pismo w dokumenśe starcyjo, kótarež njejo k dispoziciji.

Pśistup k toś tomu pśikazoju …

Wubjeŕśo LibreOfficeDev – NastajenjaRědy – Nastajenja… –LibreOfficeDev – Pisma.

Narownanje pisma teke pokazanje pismow na wužywaŕskem pówjerchu LibreOfficeDev wobwliwujo.

Někotare nastajenja njedaju se slědk stajiś, gaž su se wobźěłali. Stajśo pak změny manuelnje slědk pak klikniśo na Pśetergnuś a wócyńśo zasej dialog Nastajenja.

## Tabelu wuměnow nałožyś

Zmóžnja nastajenja narownanja pismow, kótarež definěrujośo.

## Tabela wuměnow

Nalicyjo originalne pismo a narownańske pismo. Wubjeŕśo Pśecej, aby pismo wuměnił, samo gaby originalne pismo na wašom systemje zainstalěrowane było. Wubjeŕśo Jano wobrazowka, aby pismo wobrazowki wuměnił a až njeby se nigda pismo za śišćanje wuměniło.

Kontrolny kašćik Pśecej | Kontrolny kašćik Jano wobrazowka | Narownańska akcija
--- | --- | ---
zmóžnjony | prozny | Narownanje pismow na wobrazowce a pśi śišćanju, lěc pismo jo instalěrowane abo nic.
zmóžnjony | zmóžnjony | Narownanje pismow jano na wobrazowce, lěc pismo jo instalěrowane abo nic.
prozny | zmóžnjony | Narownanje pismow jano na wobrazowce, ale jano, jolic pismo njejo k dispoziciji.
prozny | prozny | Narownanje pismow na wobrazowce a pśi śišćanju, ale jano, jolic pismo njejo k dispoziciji.

## Pismo

Zapódajśo abo wubjeŕśo pismo, kótarež cośo wuměniś.

## Wuměniś z

Zapódajśo abo wubjeŕśo mě narownańskego pisma.

## Nałožyś

Nałožujo wubrane narownanje pisma.

Nałožyś

## Wulašowaś

wulašujo wubrane narownanje pisma.

Wulašowaś

## Pismowe nastajenja za žrědłowe teksty HTML a Basic

Wubjeŕśo pismo a pismowu wjelikosć za pokazanje žrědłowego koda HTML a Basic.

### Pisma

Wubjeŕśo pismo za pokazanje žrědłoweho koda HTML a Basic. Wubjeŕśo Awtomatiski, aby awtomatiski pśigódne pismo namakał.

### Jano njeproporcionalne pisma

Zmóžniśo toś to nastajenje, aby jano njeproporcionalne pisma w lisćinowem pólu Pisma pokazał.

### Wjelikosć

Wubjeŕśo pismowu wjelikosć za pokazanje žrědłowego koda HTML a Basic.

Pšosym pódprějśo nas!