Wopśimjeśe

# Wótrězki wobźěłaś

Móžośo wótrězki w swójom dokumenśe šćitaś, schowaś a do normalnego teksta pśetwóriś.

1. Wubjeŕśo Format – Wótrězki….

2. Klikniśo w lisćinje Wótrězk do wótrězka, kótaryž cośo změniś. Móžośo cmd ⌘Strg+A tłocyś, aby wšykne wótrězki w lisćinje wubrał, a móžośo Umsch (⇧)+kliknjenje abo cmd ⌘Strg+kliknjenje wužywaś, aby někotare wótrězki wubrał.

3. Pśewjeźćo jaden ze slědujucych kšacow:

- Aby wótrězk do normalnego teksta pśetwórił, klikniśo na Wótwónoźeś.

- Aby wótrězk pśeśiwo pisanjeju šćitał, wubjeŕśo kontrolny kašćik Šćitany we wobceŕku Pisański šćit.

- Pśidajśo opcionalne gronidło za šćit. Gronidło móžo prozne byś a njetrjebaśo gronidło, aby šćit wótwónoźeł. Jolic gronidło njejo prozne, trjebaśo jo, aby šćit za wótrězk wótpórał.

- Aby wótrězk schował, wubjeŕśo kontrolny kašćik Schowaś we wobceŕku Schowaś.

## Pśeśiwo pisanjeju šćitane wopśimjeśe

Warnowańska powěźeńka se pokazujo, jolic wopytujośo, šćitane wótrězki wobźěłaś.

Aby šćit wótrězka wótwónoźeł, cyńśo slědujuce:

1. Wubjeŕśo Format – Wótrězki….

2. Wubjeŕśo wótrězk, aby šćit we wobceŕku Wótrězk dialoga wótpórał.

3. Wótwónožćo kokulku pśed nastajenim Šćitaś we wobceŕku Pisański šćit dialoga.

4. Jolic wótrězk jo se šćitał z njeproznym gronidłom, zapódajśo gronidło do dialoga, kótaryž se wócynja.

5. Klikniśo na W pórěźe.

Pódobne temy

Wótrězki wužywaś

Wótrězki zasajźiś

Format – Wótrězki…

Wopśimjeśe w LibreOfficeDev Writer šćitaś

Pšosym pódprějśo nas!