Wopśimjeśe

# Šćitane prozne znamjenja, šćitane wězawki a měke źěleńske znamuška zasajźiś

## Šćitane prozne znamuška

Aby tomu zajźował, až se dwě słowje na kóńcu smužki źělitej, źaržćo tastu cmd ⌘Strg a Umsch (⇧) tłoconu, gaž prozne znamje mjazy słowoma zapódawaśo.

W Calc njamóžośo šćitane prozne znamjenja zapódaś.

## Šćitana wězawka

Pśikład šćitaneje wězawki jo mě pśedewześa ako A-Z. Nejskerjej njocośo, až se A- na kóńcu smužki a Z na zachopjeńku pśiduceje smužki zjawijo. Aby toś ten problem rozwězał, tłocćo Umsch (⇧)+cmd ⌘Strg+minus (-). Hynac gronjone, źaržćo tastu Umsch (⇧) a cmd ⌘Strg tłoconu a tłocćo tastu minus (-).

## Wězawki z lažecymi smužkami wuměniś

Aby lažece smužki zapódał, móžośo nastajenje Lažece smužki w Rědy – Awtomatiska korektura – Nastajenja awtomatiskeje korektury… – rejtarik: Nastajenja namakaś. Nastajenje jadnu wězawku abo dwě wězawce pód wěstymi wuměnjenjami z lažeceju smužku (–) abo dłujkeju lažeceju smužku (—) wuměnja (glejśo Nastajenja awtomatiskeje korektury).

Za pśidatne wuměnjenja glejśo tabelu wuměnjenjow pód Rědy – Awtomatiska korektura – Nastajenja awtomatiskeje korektury… – Wuměniś. Móžośo how mjazy drugim tastowu skrotconku awtomatiski z lažeceju smužku wuměniś, samo w drugem pismje.

## Měke źěleńske znamuško

Aby awtomatiske źělenje złožkow pódpěrał, gaž měke źěleńske znamuško w słowje zapódawaśo, wužywajśo tasće cmd ⌘Strg+minus (-). Słowo se na toś tej poziciji źěli,gaž jo na kóńcu smužki, samo gaby awtomatiske źělenje złožkow za wótstawk było znjemóžnjone.

Pódobne temy

Wósebne znamuška

Formatting Mark

Pšosym pódprějśo nas!