Wopśimjeśe

# Kśiwanki wobźěłaś

Kśiwankowy segment z dweju datoweju dypkowu (kóńcneju dypkowu) a dweju wóźeńskeju (pśimkowu) wobstoj. Wóźeńska linija wóźeński dypk z datowym dypkom zwězujo. Móžośo formu kśiwanki změniś, gaž datowy dypk do hynakšego typa pśetwórjujośo abo wóźeńske dypki do drugego městna śěgaśo.

Móžośo teke kakosći linije změniś, gaž liniju a pón Format – Tekstowe pólo a forma – Linija… wuběraśo.

Aby datowe dypki a wóźeńske dypki kśiwanki pokazał, wubjeŕśo liniju a klikniśo pón na symbol Dypki na symbolowej rědce Kreslanka. Datowe dypki se pśez kwadraty reprezentěruju a wóźeńske dypki pśez krejze. Wóźeński dypk mógał se na datowy dypk pśewarstowaś.

### Aby segment kśiwanki pśiměrił:

1. Wubjeŕśo kśiwanku a klikniśo pón na symbol Dypki na symbolowej rědce Kreslanka.

2. Pśewjeźćo jaden ze slědujucych kšacow:

- Śěgniśo datowy dypk, aby wjelikosć linije změnił. Jolic wóźeński dypk datowy dypk pókšywa, śěgniśo wóźeński dypk, daniž njamóžośo datowy dypk wiźeś a śěgniśo pón datowy dypk.

- Śěgniśo wóźeński dypk. Kśiwanka se k směroju śěga, ku kótaremuž wóźeński dypk śěgaśo.

### Aby kśiwanku źělił:

Móžośo kśiwanku jano źěliś, gaž ma tśi datowe dypki abo wěcej.

1. Wubjeŕśo kśiwanku a klikniśo pón na symbol Dypki na symbolowej rědce Kreslanka.

2. Wubjeŕśo datowy dypk a klikniśo pón na symbol Kśiwanku źěliś w symbolowej rědce Dypki wobźěłaś.

### Aby zacynjonu formu napórał:

1. Wubjeŕśo kśiwanku a klikniśo pón na symbol Dypki na symbolowej rědce Kreslanka.

2. Klikniśo na symbolowu rědku Dypki wobźěłaś na symbol Bézierowu kśiwanku zacyniś.

### Aby datowy dypk na kśiwance pśetwórił:

1. Wubjeŕśo kśiwanku a klikniśo pón na symbol Dypki na symbolowej rědce Kreslanka.

2. Klikniśo na datowy dypk, kótaryž cośo pśetwóriś a pśewjeźćo jaden ze slědujucych kšacow:

- Aby datowy dypk do pólažkego dypka pśetwórił, klikniśo na symbol Gładki pśechad na symbolowej rědce Dypki wobźěłaś.

- Aby datowy dypk do symetriskego dypka pśetwórił, klikniśo na symbol Symetriski pśechad w symbolowej rědce Dypki wobźěłaś.

- Aby datowy dypk do rožkowego dypka pśetwórił, klikniśo na symbol Rožkowy pśechad na symbolowej rědce Dypki wobźěłaś.

### Aby datowy dypk pśidał:

1. Wubjeŕśo kśiwanku a klikniśo pón na symbol Dypki na symbolowej rědce Kreslanka.

2. Klikniśo na symbolowu rědku Dypki wobźěłaś na symbol Dypki zasajźiś.

3. Klikniśo na liniji, źož cośo dypk pśidaś a śěgniśo kusk.

Jolic datowy dypk njama wóźeńskego dypka, wubjeŕśo datowy dypk a klikniśo pón na symbol Do kśiwanki pśetwóriś w symbolowej rědce Dypki wobźěłaś.

### Aby datowy dypk wulašował:

1. Wubjeŕśo kśiwanku a klikniśo pón na symbol Dypki na symbolowej rědce Kreslanka.

2. Klikniśo na dypk, kótaryž cośo wulašowaś.

3. Klikniśo na symbolowu rědku Dypki wobźěłaś na symbol Dypki wulašowaś.

Pódobne temy

Symbolowa rědka Dypki wobźěłaś

Kśiwanki kresliś

Bitmapowe wobraze do wektorowych grafikow pśetwóriś

2D-objekty do kśiwankow, polygonow a 3D-objektow pśetwóriś

Tekstowe znamuška do kreslańskich objektow pśetwóriś

Pšosym pódprějśo nas!