Wopśimjeśe

# Pozicioněrowanje

Wóźi pozicioněrowanje wóski.

Pśistup k toś tomu pśikazoju …

Wubjeŕśo Format – Wóska – X-wóska… – rejtarik Pozicioněrowanje (diagram musy zasajźony byś)

## Wóskowa linija

Wubjeŕśo, źož ma se druga wóska kśicowaś: na zachopjeńku, na kóńcu, na pódanej gódnośe abo na kategoriji.

## Pozicija wóskow

### Na markach

Pódawa, až se wóska na prědnych/slědnych markach pozicioněrujo. Pśež to se wizuelne zwobraznjenje datowych dypkow na gódnotowej wósce zachopina/kóńcy.

### Mjazy markami

Pódawa, až wóska jo mjazy markami pzicioněrowana. Pśež to se wizuelne pśedstajenje datowych dypkow z wótkłonom ku gódnotowej wósce zachopina/kóńcy.

## Pópisanja

### Pópisanja pozicioněrowaś

Wubjeŕśo, źož ma se pópisanja placěrowaś: blisko wóski, blisko wóski (drugi bok), zwenka zachopjeńka abo zwenka kóńca.

## Interwalowe marki

### Głowny interwal:

Pódawa, lěc marki maju na nutśikownem abo wenkownem boku wóski byś. Jo móžno, wobej nastajeni kombiněrowaś: buźośo pón marki na wobyma bokoma wiźeś.

### Nutśika

Pódawa, až se marki na nutśikownem boku wóski pozicioněruju.

### Wenka

Pódawa, až se marki na wenkownem boku wóski pozicioněruju.

## Pomocny interwal:

Toś ten wobceŕk se wužywa, aby markěrowańske smužki mjazy wóskowymi markami definěrował. Jo móžno, wobej póli zmóžniś. To k markěrowanskej liniji wjeźo, kótaraž se wótwenka donutśika běžy.

### Nutśika

Pódawa, až se marki pomocnego interwala na nutśikownem boku wóski placěruju.

### Wenka

Pódawa, až se marki pomocnego interwala na wenkownem boku wóski placěruju.

### Marki placěrowaś

Wubjeŕśo, źož se maju marki placěrowaś: na pópisanjach, na wósce abo na wósce a pópisanjach.

Pšosym pódprějśo nas!