Wopśimjeśe

# Datowu banku wuměniś

Změńśo datowej žrědła za aktualny dokument. Aby wopśimjeśe zasajźonych pólow korektnje pokazał, musy wuměnjajuca datowa banka identiske pólne mjenja wopśimowaś.

Pśistup k toś tomu pśikazoju …

#### Z menijoweje rědki:

Wubjeŕśo Wobźěłaś – Datowu banku wuměniś…

#### Z pówjercha z rejtarikami:

Wubjeŕśo Rědy, wócyńśo menijowy tłocašk a wubjeŕśo Datowu banku wuměniś….

Jolic na pśikład adresowe póla z adresoweje datoweje banki do serijowego lista zasajźujośo, móžośo pón datowu banku z drugeju adresoweju datoweju banku wuměniś, aby druge adrese zasajźił.

## Datowe banki wuměniś

Móžośo jano jadnu datowu banku naraz w toś tom dialogu změniś.

### Wužyte datowe banki

Nalicyjo datowe banki, kótarež se rowno wužywaju. Aktualny dokument nanejmjenjej jadno datowe pólo z kuždeje datowych bankow w lisćinje wopśimujo.

### K dispoziciji stojece datowe banki

Nalicyjo datowe banki, kótarež su w LibreOfficeDev zregistrěrowane.

## Pśepytaś

Wócynja dialog Wócyniś, aby dataju datoweje banki (*.odb) wubrał. Wubrana dataja se lisćinje k dispoziciji stojecych datowych bankow pśidawa.

## Definěrowaś

Wuměnja aktualne datowe žrědło z datowym žrědłom, kótarež sćo wubrał w lisćinje k dispoziciji stojecych datowych bankow.

## Datowu banku wuměniś:

Zawěsććo, až wobej datowej bance identiske pólne mjenja a pólne typy wopśimujotej.

1. Klikniśo do dokumenta, za kótaryž cośo datowe žrědło změniś.

2. Wubjeŕśo Wobźěłaś – Datowu banku wuměniś….

3. Wubjeŕśo w lisćinje Wužyte datowe banki tabelu datoweje banki, kótaruž cośo wuměniś.

4. Wubjeŕśo w lisćinje K dispoziciji stojece datowe banki wuměnjajucu tabelu datoweje banki.

5. Klikniśo na Definěrowaś.

Pšosym pódprějśo nas!