Fakse słaś a LibreOfficeDev za faksowanje konfigurěrowaś

Wopśimjeśe

# Fakse pósłaś a LibreOfficeDev za faksowanje konfigurěrowaś

Aby faks direktnje z LibreOfficeDev pósłał, trjebaśo faksowy modem a faksowy gónjak, kótaryž nałoženjam zmóžnja, z faksowym modemom komunicěrowaś.

### Faks pśez śišćaŕski dialog pósłaś

1. Wubjeŕśo Dataja – Śišćaś… , aby dialog Śišćaś wócynił a pón faksowy gónjak w lisćinowem pólu Mě.

2. Gaž na W pórěźe klikaśo, se dialog za waš faksowy gónjak wócynja, źož móžośo faksowego dostawarja wubraś.

### Faksowy symbol LibreOfficeDev konfigurěrowaś

Móžośo LibreOfficeDev konfigurěrowaś, až jadnotliwe kliknjenje na symbol aktualny dokument ako faks sćelo:

1. Wubjeŕśo LibreOfficeDev – NastajenjaRědy – Nastajenja… – LibreOfficeDev Writer – Śišćaś.

2. Wubjeŕśo faksowy gónjak z lisćinowego póla Faks a klikniśo na W pórěźe.

3. Klikniśo na šypkowy symbol na kóńcu symboloweje rědki Standard. Wubjeŕśo Pśiměriś we wuběrańskem meniju.

   Rejtarik Symbolowa rědka dialoga Pśiměriś se zjawijo.

4. Klikniśo na Pśikaze pśidaś.

5. Wubjeŕśo kategoriju „Dokumenty“ a pón pśikaz „Standardny faks pósłaś“.

6. Klikniśo na Pśidaś a pón Zacyniś.

7. Klikniśo w rejtariku Symbolowe rědy na šypku dołoj (↓), aby nowy symbol na póžedanem městnje pozicioněrował. Klikniśo na W pórěźe.

   Waša symbolowa rědka Standard ma něnto nowy symbol, z kótarymž móžośo aktualny dokument ako faks pósłaś.

Pódobne temy

Symbolowym rědkam tłocaški pśidaś

Pšosym pódprějśo nas!