Wopśimjeśe

# URL w drugich tabelach referencěrowaś

Pada-li se, až sćo namakał internetny bok, kótaryž aktualne bursowe informacije w tabelowych celach wopśimujo, móžośo toś ten bok w LibreOfficeDev Calc zacytaś, gaž ako slědujo póstupujośo:

1. Stajśo w dokumenśe LibreOfficeDev Calc kursor do cele, do kótarejež cośo eksterne daty zasajźiś.

2. Wubjeŕśo Tabela – Eksterne zwězanja…. Dialog Eksterne daty se zjawijo.

3. Zapódajśo URL dokumenta abo webboka do dialoga. URL musy w formaśe http://www.my-bank.com/table.html byś. URL za lokalne dataje abo dataje lokalneje seśi jo w sćažce ako w dialogu Datajowy – Wócyniś….

   LibreOfficeDev webbok abo dataju w „slězynje“ zacytajo, to groni, bźez togo aby se pokazałej. We wjelikem lisćinowym pólu dialoga Eksterne daty móžośo mě wšych tabelow abo pomjenjonych wobceŕkow wiźeś, z kótarychž móžośo wubraś.

4. Wubjeŕśo jadnu tabelu abo jaden pomjenjony wobceŕk abo wěcej. Móžośo teke awtomatisku aktualizěrowańsku funkciju z interwalom „n“ sekundow aktiwěrowaś a na W pórěźe kliknuś.

   Wopśimjeśe se ako zwězanje do dokumenta LibreOfficeDev Calc zasajźijo.

5. Składujśo swój tabelowy dokument. Gaž jen pózdźej wocynjaśo, buźo LibreOfficeDev Calc zwězane cele pó napšašowanju aktualizěrowaś.

6. Pód LibreOfficeDev – NastajenjaRědy – Nastajenja… – LibreOfficeDev Calc – Powšykne móžośo wubraś, lěc se ma aktualizacija pśi wócynjanju pśewjasć, pak pśecej, na napšašowanje abo nigda. Aktualizacija dajo se manuelnje w dialogu Wobźěłaś – Zwězanja… startowaś.

Pódobne temy

Eksterne daty do tabele zasajźiś (webwótpšašanje)

Celu w drugej tabeli referencěrowaś

Pšosym pódprějśo nas!