Pytańska rědka

Wopśimjeśe

# Symbolowa rědka Pytaś

Symbolowa rědka Pytaś dajo se wužywaś, aby wopśimjeśe dokumentow LibreOfficeDev malsnje pśepytała.

Pśistup k toś tomu pśikazoju …

#### Z menijoweje rědki:

Wubjeŕśo Naglěd – Symbolowe rědki – Pytaś.

#### Z tastatury:

cmd ⌘Strg + F

## Tekst pytaś

Zapódajśo tekst, kótaryž se ma w dokumenśe pytaś. Tłocćo Enter, aby pytanje pśewjadł.

## Pjerwjejšny pytaś

Gibjo kursor a wuběra pjerwjejšny wótpowědnik pytańskego teksta.

Pjerwjejšny wótpowědnik pytaś

## Dalej pytaś

Gibjo kursor a wuběra pśiducy wótpowědnik pytańskego teksta.

Pśiducy wótpowědnik pytaś

## Wšykne pytaś

Wuzwigujo wšykne wótpowědniki w dokumenśe.

## Na wjelikopisanje źiwaś

Wubjeŕśo toś to nastajenje, aby pytanje pśewjadł, kótarež na wjelikopisanje źiwa.

## Formatěrowane pokazanje

Pśewjeźo pytanje pód źiwanim na formatěrowanu gódnotu w celi.

## Pytaś a wuměniś

Wócinja dialog Pytaś a wuměniś, kótaryž wam dalšne nastajenja za pytanje w dokumenśe bitujo.

Pytaś a wuměniś

### Nawigěrowaś pó

Wužywajśo wuběrańske pólo, aby zapiskowy typ wubrał, pó kótaremž se ma nawigěrowaś, gaž tłocaška Slědk a Dalej wužywaśo.

### Pjerwjejšny

Skócyjo k pjerwjejšnemu zapiskoju w dokumenśe. Aby zapiskowy typ pódał, ku kótaremuž se ma skócyś, klikniśo na lisćinu Nawigěrowaś pó a pón na zapiskowu kategoriju – na pśikład „Wobraze“.

Pjerwjejšny zapisk

### Pśiducy

Skócyjo k pśiducemu zapiskoju w dokumenśe. Aby zapiskowy typ pódał, ku kótaremuž se ma skócyś, klikniśo na lisćinu Nawigěrowaś pó a pón na zapiskowu kategoriju – na pśikład „Wobraze“.

Pśiducy zapisk

Pšosym pódprějśo nas!