Wopśimjeśe

# Iniciale

Formatěrujo prědny pismik wótstawka z wjelikim pismikom, kótaryž móžo se pó někotarych smužkach rozpśestrěwaś. Wótstawk musy se nanejmjenjej pó tak wjele smužkach rozpśestrěwaś ako w pólu Smužki pódawaśo.

Pśistup k toś tomu pśikazoju …

Wubjeŕśo Format – Wótstawk… – rejtarik: Iniciale.

Wubjeŕśo Naglěd – Formatowe pśedłogi, wócyńśo kontekstowy meni, wubjeŕśo Nowy… /Pśedłogu wobźěłaś… – rejtarik: Iniciale.

## Nastajenja

### Iniciale pokazaś

Nałožujo nastajenja za iniciale na wubrany wótstawk.

### Cełe słowo

Pokazujo prědny pismik prědnego słowa we wótstawku ako iniciala a zbytne pismiki słowa we wjelikem śišću.

### Licba znamuškow

Zapódajśo licbu znamuškow, kótarež se maju do inicialow pśetwóriś.

### Smužki

Zapódajśo licbu smužkow, pó kótarychž se ma iniciala wót prědneje smužki wótstawka dołoj rozpśestrěwaś. Krotše wótstawki iniciale njebudu. Wuběrk jo na 2-9 smužkow wobgranicowany.

### Wótkłon k tekstoju

Zapódajśo wjelikosć wótkłona, kótaryž se ma mjazy inicialami a zbytkom teksta we wótstawku wóstajiś.

## Wopśimjeśe

### Tekst

Zapódajśo tekst, kótaryž cośo město prědnych pismikow wótstawka ako iniciale pokazaś.

### Znamjenjowa pśedłoga

Wubjeŕśo formatowu pśedłogu, kótaruž cośo na iniciale nałožyś. Aby formatowu pśedłogu aktualnego wótstawka wužywał, wubjeŕśo [Žeden].

### Pólo pśeglěda

Pokazujo pśeglěd aktualnego wuběrka.

### Slědk stajiś

Staja změny slědk, kótarež su se pśewjadli w aktualnem rejtariku, na te nastajenja, kótarež do togo su byli we wócynjonem dialogu.

Pšosym pódprějśo nas!