Wopśimjeśe

# Globalne dokumenty a póddokumenty

Globalny dokument wam zmóžnja, wjelike dokumenty zastojaś, na pśikład knigły z wjele kapitlami. Globalny dokument dajo se ako kontejner za jadnotliwe dataje Writer woglědowaś. Jadnotliwe dataje se póddokumenty gronje.

## Pśiznamjenja globalnych dokumentow

- Gaž globalny dokument śišćiśo, se wopśimjeśe wšych póddokumentow, zapise a zapódany tekst śišćaś.

- Móžośo zapis wopśimjeśa a gronidłowy zapis w globalnem dokumenśe za wšykne póddokumenty napóraś.

- Pśedłogi, kótarež se w póddokumentach wužywaju, na pśikład nowe wótstawkowe pśedłogi, se awtomatiski do globalnego dokumenta importěruju.

- Gaž se globalny dokument pokazujo, maju pśedłogi, kótarež su južo w globalnem dokumenśe, prioritu pśed pśedłogami ze samskim mjenim, kótarež su se importěrowali z póddokumentow.

- Póddokumenty se nigda pśez změny globalnego dokumenta njezměnja.

Gaž globalnemu dokumentoju dokument pśidawaśo abo nowy póddokument napóraśo, se zwězanje w globalnem dokumenśe napórajo. Njamóžośo wopśimjeśe póddokumenta direktnje do globalnego dokumenta wobźěłaś, ale móžośo Nawigator wužywaś, aby póddokument za wobźěłanje wócynił.

## Pśikład za wužywanje pśedłogow

Globalny dokument master.odm se z teksta a zwězani z póddokumentoma sub1.odt a sub2.odt zestaja. W kuždem póddokumenśe se nowa wótstawkowa pśedłoga ze samskim mjenim Pśedłoga1 definěrujo a wužywa, a póddokumenty se składuju.

Gaž globalny dokument składujośo, se pśedłogi z póddokumentow do globalnego dokumenta importěruju. Nejpjerwjej se nowa pśedłoga Pśedłoga1 ze sub1.odt importěrujo. Pótom se nowe pśedłogi ze sub2.odt importěrujo, ale dokulaž Pśedłoga1 jo něnto južo w globalnem dokumenśe, se toś ta pśedłoga ze sub2.odt njeimportěrujo.

W globalnem dokumenśe wiźiśo něnto nowu pśedłogu Pśedłoga1 z prědnego póddokumenta. Wšykne wótstawki pśedłogi Pśedłoga1 w globalnem dokumenśe se z atributami pśedłogi Pśedłoga1 z prědnego póddokumenta pokazuju. Drugi póddokument sam pak se njezměnijo. Wiźiśo wótstawki pśedłogi Pśedłoga1 z drugego póddokumenta z drugimi atributami wótwisujucy wót togo, lěc dokument sub2.odt ako swójski dokument wócynjaśo abo ako źěl globalnego dokumenta.

Aby se zmuśenja wobinuł, wužywajśo samsku dokumentowu pśedłogu za globalny dokument a jogo póddokumenty. To se awtomatiski stawa, gaž globalny dokument a jogo póddokumenty z eksistěrujucego dokumenta z pomocu pśikaza Dataja – Pósłaś – Globalny dokument napóraś napórajośo.

Pódobne temy

Z globalnymi dokumentami a póddokumentami źěłaś

Zapise za někotare dokumenty

Nawigator w globalnem modusu

Pšosym pódprějśo nas!