Wopśimjeśe

# Kśiwanki kresliś

Symbol Kśiwanka w symbolowej rědce Kreslanka symbolowu rědku za kreslenje Bézierowych kśiwankow. Bézierowe kśiwanki se pśez startowy dypk a kóńcny dypk definěruju, kótarež se „kokulki“ gronje. Wokłon Bézieroweje kśiwanki se pśez wóźeńske dypki („pśimki“) definěrujo. Gaž wóźeński dypk pśesuwaśo, se forma Bézieroweje kśiwanki změnijo.

Wóźeńske dypki su jano w modusu „Dypki wobźěłaś“ widobne. Wóźeńske dypki se pśez krejze reprezentěruju, kokulowe dypki pśez kwadraty. Startowy dypk jo pitśku wětša ako druge kokulowe dypki.

Segmenty Bézierowych kśiwankow a segmenty rownych linijow daju se jadyn z drugim zwězaś, aby kompleksnjejše Bézierowe kśiwanki twórili. Tśi rozdźělne pśechady daju se wužywaś, aby susedne segmenty zwězali:

- Symetriski kokulowy dypk ma samsku linijowy wokłon na kuždem boku a dwě wóźeńskej liniji, kótarejž se zgromadnje ako rowna linija gibjotej.

- Pózlažki kokulowy dypk móžo rozdźělne linijowe wokłony na kuždem boku měś.

- Rožkowy kokulowy dypk ma jadnu njewótwisnu wóźeńsku liniju abo dwě njewótwisnej wóźeńskej liniji. Gaž jadyn bok změnjaśo, se to na drugi bok njewustatkujo.

## Rěd kśiwankow wužywaś

1. Wócyńśo w symbolowej rědce Kreslanka symbolowu rědku Kśiwanki a wubjeŕśo rěd Kśiwanka.

2. Klikniśo, źož se ma kśiwanka zachopiś a śěgniśo k póžedanemu směroju kśiwanki. Wóźeńska linija směr pokazujo.

   Źaržćo tastu Umsch (⇧), mjaztym až śěgaśo, aby směr na 45 stopnjow wobgranicował.

3. Pušććo tastu myški, źož ma prědny wóźeński dypk byś.

4. Gibniśo pokazowak tam, źož se ma kśiwankowy segment kóńcyś. Kśiwanka pokazowakoju slědujo.

5. Pśewjeźćo jaden ze slědujucych kšacow:

- Klikniśo dwójcy na poziciju kóńcnego dypka, aby liniju dokreslił.

  Aby zacynjonu formu napórał, klikniśo dwójcy na startowy dypk linije.

- Klikniśo a pušććo tastu myški, aby kokulowy dypk pśidał. Gibniśo myšku, aby pśiducy segment kreslił.

- Klikniśo a śěgniśo k někakemu směroju, aby pólažki kokulowy dypk pśidał.

## Rěd wólnorucneje linije wužywaś

1. Wócyńśo w symbolowej rědce symbolowu rědku Křiwki a wubjeŕśo rěd wólnorucneje linije.

2. Klikniśo tam, źož se ma kśiwanka zachopiś a źaržće tastu myški tłoconu.

3. Śěgniśo wólnorucnu liniju, ako by wy smužku z pisakom śěgnuł.

4. Pušććo tastu myški, aby liniju skóńcył.

Pódobne temy

Kśiwanki wobźěłaś

Bitmapowe wobraze do wektorowych grafikow pśetwóriś

2D-objekty do kśiwankow, polygonow a 3D-objektow pśetwóriś

Tekstowe znamuška do kreslańskich objektow pśetwóriś

Pšosym pódprějśo nas!