Symbolowa rědka Wobrazowe filtry

Wopśimjeśe

# Wobrazowy filter

Toś ten symbol na symbolowej rědce Wobraz symbolowu rědku Wobrazowy filter wócynja, źož móžośo wšake filtry na wubrany wobraz nałožyś.

Filter

## Inwertěrowaś

Inwertěrujo barwowe gódnoty barwnego wobraza abo gódnoty swětłosći wobraza stopnjow šerosći. Nałožćo filter znowego, aby toś ten efekt pśewobrośił.

Inwertěrowaś

## Głaźiś

Měkcy abo rozmazujo wobraz, gaž se filter low pass nałožujo.

Głaźiś

## Wóstśiś

Wóstśi wobraz, gaž so filter high pass nałožujo.

Wóstśiś

## Šumjenje wótwónoźeś

Wótwónoźujo šumjenje, gaž medianowy filter nałožujośo.

Šumjenje wótwónoźeś

## Solarizacija

Wócynja dialog za póstajanje solarizacije. Solarizacija se na efekt póśěgujo, kótaryž ako to wuglěda, což se móžo staś, gaž jo pśewjele swětła pśi wuwijanju fota. Barwy se pó źělach pśewobrośuju.

Solarizacija

### Parametry

Pódawa stopjeń a typ solarizacije.

### Progowa gódnota

Pódawa gódnotu swětłosći w procentach, wót kótarejež piksele maju se solarizěrowaś.

### Inwertěrowaś

Pódawa, až maju se teke wšykne piksele inwertěrowaś.

## Zestarjenje

Wšykne piksele se na gódnoty šeri stajaju a pón se zelene a módre kanale wó gódnotu, kótaruž pódawaśo, reducěruju. Cerwjeny kanal se njezměnja.

Zestarjenje

### Stopjeń zestarjenja

Definěrujo intensitu zestarjenja w procentach. Pla 0 % wiźiśo gódnoty šerosći wšych pikselow. Pla 100 % jano cerwjeny barwowy kanal wóstawa.

## Posterizěrowaś

Wócynja dialog, w kótaremž móžośo licbu barwow posterizacije póstajiś. Toś ten efekt na redukciji licby barwow bazěrujo. Dajo fota ako mólby wuglědaś.

Posterizěrowaś

### Barwy posterizacije

Pódawa licbu barwow, na kótaruž se ma wobraz reducěrowaś.

## Pop-art

Pśetwórjujo wobraz do formata pop-art.

Pop-art

## Wuglowa kreslanka

Pokazujo wobraz ako wuglowu kreslanku. Kontury wobraza se carne kresle, a originalne barwy se pódtłocuju.

Wuglowa kreslanka

## Relief

Pokazujo dialog za napóranje reliefow. Móžośo poziciju imaginarnego swětłowego žrědła wubraś, kótarež typ napóraneje sni póstaja a kak grafika w reliefu wuglěda.

Relief

### Swěśadło

Pódawa poziciju swěśadła. Dypk swěśadło reprezentěrujo.

## Mozaik

Zwězujo małe kupki pikselow do pšawokutnych płoninow teje samskeje barwy. Šym wětše jadnotliwe pšawokuty su, śim mjeńše drobnostki grafika ma.

Mozaik

### Elementowe rozeznaśe

Póstaja licbu pikselow, kótarež se maju do pšawokutow zjadnośiś.

### Šyrokosć

Definěrujo šyrokosć jadnotliwych kachlickow.

### Wusokosć

Definěrujo wusokosć jadnotliwych kachlickow.

### Kanty wuzwignuś

Wuzwigujo abo wóstśi kanty objekta.

Pódobne temy

Bitmapowe wobraze zasajźiś, wobźěłaś a składowaś

Pšosym pódprějśo nas!